دوران کالکان ھوشداری دا پارتی – Malame\nدوران کالکان ھوشداری دا پارتی\n173 به‌رى ده‌مه‌كێ كێم\nدوران كاڵكان هۆشداری دا پارتی دەربارێ ڕەوانەكرنا سوپا و چەكێ گران بۆ زینییا وەرتێ و ڕاگەهاند، كو پارتی ئەگەرە بۆ بەرپابوونا شەری.\nدوران كاڵكان ئەندامێ كومیتەیا ڕێڤەبەریا پارتیا كاركەرێن كوردستانێ ڕاگەهاند، پیلانەك ژلایێ توركیا و ئەمریكاڤە دهێتە داڕشتن و ئاراستەكرن بۆ تێكدانا ئاسایشا قەندیل، و پەكەكە ڤێ چەندێ قەبوول ناكەت و هەر شەڕەكێ رووبدەت ئەو بەرپسیار نینن.\nدوران كالكان بۆ دەزگەهێن ڕاگەهاندنێ یێن نێزیك ژ حزبا خۆ ڕاگەهاند، ل ساڵا 2019 و هەر بڤی شێوەی پارتی هەوڵدا بارەگەهێن خۆ ل دەڤەرێن برادوست و خنێرە دروست بكەت، بەلێ پشتی هۆشداركرنێ، هەڵویستەكێ بەرپسیارانە وەرگرت و ژ وێ پێنگاڤێ پاشگەز بوو، و نوكە دیسان پارتی هەوڵ ددەت هەمان بهەمان پیلان هێڕشەكێ ئەنجام بدەت.\nدوران كاڵكان خۆیاكر كو، ئەڤ رەوشا هاتییە پێش دێ ئاسایشا قەندیل تێكدەت، لەوڕا هۆشداری دا پارتی و دبێژیت: پەكەكە ڤێ چەندێ قەبوول ناكەت، و بێ گومان دێ شەری كەت و كالكان دووپاتكر كو ئەو بارەگایێ ل زینییا وەرتێ هاتییە دروستكرن، هۆكارێ بەرپابوونا شەری یە، نە پەكەكە.


سامسۆنگ کەلێنێکی گرنگ پینە دەکات | kurditgroup\nسامسۆنگ کەلێنێکی گرنگ پینە دەکات\nبەپێی [url=http://www.sammobile.com/2013/01/03/galaxy-s-iiis-latest-software-update-fixes-exynos-security-exploit-sudden-death-issue-too/]Sammobile.com[/url] دوو کەلێنی زۆر مەترسیدار لە ناوکی سیستەمی ئەندرۆیدی تەلەفۆنی[b] Samsung Galaxy SIII[/b] دۆزراوەتەوە، بۆیە دوێنێ کۆمپانیای سامسۆنگ لەڕێگەی نوێکاریەکەوە، چارەسەری بۆ ئەو دوو کەلێنەوە وەشاندووە، بۆیە پێوستە بەکارهێنەرانی ئەم جۆرە مۆبایلە بەزووترین کات ئەم نوێکردنەوەیە دابگرن.\nبەپێی سامسۆنگ ئەم نوێکردنەوەیە جگە لە چارەسەری هەردوو کەلێنەکانی [b]Exynos 4210[/b] وە [b]4412[/b] ، چارەسەری کێشەی[b] «Sudden Death»[/b] هەندیک مۆبایل دەکاتە کە لەکاتی شەواندا لەکاردەکەون.\nجگە لەو هەڵانەش سەچاوەکان باسی هەڵەیەکیان دەکرد لە کارتی دایکی ئەم تەلەفۆنانە، بۆیە ئەم نوێکردنەوەیە (Update) ە، چارەسەری ئەو کێشەیەشی لەخۆ گرتووە.\nئاشکرا نییە کەوا چەند بەکارهێنەر دووچاری ئەم کێشەیە بوون، بەڵام وتەبێژێکی سامسۆنگ لەلێدوانێکی بۆ [url=http://tweakers.net/nieuws/86386/samsung-komt-met-update-voor-probleem-defecte-galaxy-s-iiis.html]Tweaker[/url]ی هۆڵەندی دەڵێت، ئەم کەلێنانە هەموو تەلەفۆنەکانی[b] گالاکسی ئێس ٣[/b] ناگرێتەوە، بەڵکو ڕێژەیەکی زۆر کەم لەوانەیە بیرگەی تەلەفۆنەکانیان ١٦ گیگابایتە.\nجێگەی ئاماژەپێکردنەوە ئەم نوێکردنەوەیە بەشێوەی خۆکار ئامادەنییە بۆ داگرتن لە هەموو وڵاتان، دوێنێ تەنیا بۆ وڵاتی بەریتانیا بەردەست بوو، بەڵام بۆ ئەوەی بتوانن بەزووترین کات دایبگرن بۆ پینەکردنی ئەم کەلێنە ئەوا باشترە تولئامرازی [url=http://www.samsung.com/no/support/usefulsoftware/KIES/JSP]Kies[/url] بەکاربهێنن.\nدەستت خۆش بێت بۆ بابەتەکەت\n2 / RaBaЯ\nدەستت خۆش بێت بابەتێکی جوانە


کاسبکارانی عەلوەی سلێمانی و شۆفێرانی باشماخ ڕێککەوتن\nبازرگانانی عەلوەی سلێمانی و شۆفێرانی مەرزی باشماخ لەسەر چەند خاڵێک ڕێککەوتن، بەڵام هێشتا ڕێککەوتنەکە واژۆ نەکراوە.\nدوای دروستبوونی ئەو ئاڵۆزییانەی کە لەنێوان بازرگانانی عەلوەی سلێمانی و شۆفێرانی مەرزی باشماخ و سوربوونی شۆفێرانی مەرزی باشماخ لەسەر نەهێشتنی بارهەڵگری خاوەن قاتعەکانی عەلوەی سلێمانیدا، ئەمڕۆ سەندیکای کاسبکارانی عەلوەی سلێمانی لەکۆنگرەیەکی ڕۆژنامەوانیدا باسی لە ڕێککەوتنی نێوان هەردوولا کرد.\nلەکۆنگرەکەدا عەتا محەمەد وتەبێژی سەندیکای کاسبکارانی عەلوەی سلێمانی وتی: بازرگانانی عەلوە ئازادن لەهەر مەرزێکەوە باربهێنن و لەئەمڕۆوە بارهەڵگرەکانی عەلوە گەڕاونەتەوە بۆ مەرزەکان بۆ هێنانی بار بۆ عەلوەی سلێمانی.\nهەروەها لەڕێککەوتنەکەدا نرخی هێنانی باری بارهەڵگرەکان دیاریی کراوە و هەر بارێکی عەلوە پێویستە بەبارهەڵگری بەڕاد(ساردکەرەوە) بهێنردێتە عەلوە، هەر لەڕێککەوتنەکەشدا ئاماژە بە نەمانی ئەو ئۆتۆمبێلانە کراوە کە لەساڵی ٢٠١١وە بەنایاسایی داخڵی مەرزەکان کرابێت و پێویستە نەمێنن.\nخاڵیکی دیکەش کە لەسەری ڕیککەوتون نەمانی ئۆتۆمبێلی بازرگانەکانە لە مەرزەکاندا و نابێت هیچ بازرگانێک بە ئۆتۆمبێلی خۆی بار لە مەرزەکانەوە بهێنێت.\nئەم ڕێککەوتنەش دوای ئەو گرژیانەی هەفتەی ڕابردووی نێوان شۆفێرانی مەرزی باشماخ و بازرگانانی عەلوە و چەند جارێک گردبوونەوە و داخستنی دەرگای عەلوە بۆ ماوەی دوو ڕۆژ دێت.\nئەحمەدی حاجی رەشید: پشكی پەرەپێدانی پارێزگاكانی هەرێم 520 ملیار دینارە\nژووری بازرگانی و پیشه‌سازی سلێمانی پیرۆزبايی لە سەرجەم راگەیاندنکار و رۆژنامەوانان ده‌كات\nنوێترین بڵاوکراوەی هێمای بازرگانییەکان لە هەرێمی کوردستان\nگەشتەکانی نێوان سلێمانی – تاران ده‌ستپێده‌كاته‌وه\nقەدەغەی گەشتكردن لەنێوان هەرێم و ئێران درێژكرایەوە\nقەرزە ناوخۆیی و دەرەكییەكانی عێراق گەیشتووەتە 113 ملیار دۆلار\nگۆڕانكاری لە وەرگرتنی ڤیزای ئێراندا دەكرێت\nلە سلێمانی چەند بڕیارێك بۆ ڕوبەڕوبوونەوەی كۆرۆنا دەركران\nپێدانی قەرزی بچوك بە گەنجانی هه‌رێم دەستپێدەكاتەوە


چیرۆكى نوێ له‌باره‌ى خۆكوشتنى هتله‌ر و هه‌ڵاتنى بۆ ئه‌رجه‌نتین بڵاو ده‌بێته‌وه\nماڵپه‌رى "ده‌یلى مه‌یل"ـى به‌ریتانى، بڵاویكرده‌وه، دوو فه‌رمانده‌ى ده‌زگاى هه‌واڵگرى ئه‌مریكی CIA به‌ناوه‌كانى "بۆب بایه‌ر" و "تیم كیندی"، كه به‌شداربوون له كوشتنى "ئوسامه بن لادن" و ئه‌بو موسعه‌ب زه‌رقاوى" لێكۆڵینه‌وه ده‌كه‌ن له ڕاست و درووستى هه‌ڵاتنى ڕابه‌رى نازییه‌كان بۆ ئه‌رجه‌نتین.\nئه‌و دوو فه‌رمانده‌یه، 14 هه‌زار به‌ڵگه‌نامه‌ى نهێنییان ئاشكرا كردووه، كه باس له‌وه ده‌كه‌ن، "ئه‌دۆڵڤ هیتله‌ر" له‌گه‌ڵ "ئیڤا براون"ى هاوسه‌رى له 30ى نیسانى 1945 خۆى كوشتووه.\nبه‌پێی ڕۆژنامه‌ى "ده‌یلى مه‌یل"، به‌ڵگه‌نامه‌یه‌كی نهێنی هه‌واڵگرى به‌ریتانیا، دووپاتى ده‌كاته‌وه، ڕابه‌رى كۆچكردووى نازییه‌كان، له ئه‌ڵمانیاوه شه‌وى مردنه‌كه‌ى له‌لایه‌ن فڕۆكه‌وان پیتیر بۆمارت له ئه‌ڵمانیا گواستراوه‌ته‌وه.\nبه‌ڵام دوو فه‌رمانده هه‌واڵگرییه‌كه به‌ڵگه‌نامه‌یه‌كی دیكه‌یان ده‌ستكه‌وتووه كه باس له‌وه ده‌كات، هتله‌ر به ماوه‌یه‌كی كه‌م پێش ئه‌وه‌ى ڕووی فڕۆكه‌كه‌ى بۆ ئه‌رجه‌نتین وه‌ربگێڕێت، له دانیمارك بووه.\nدوو فه‌رمانده‌كه به‌ڵگه‌كانیان به‌وه ده‌سه‌لمێن كه "ده‌یان هه‌زار" نازى له دواى جه‌نگیجیهانیی دووه‌م، خۆیان گه‌یاندووه‌ته ئه‌رجه‌نتین، ئه‌مه جگه له بوونى زانایه‌كی نازى له بوارى فیزیا كه له دامه‌زراوه ئه‌تۆمییه‌كان بۆ تاقیكردنه‌وه‌ى ته‌قه‌مه‌نى كارى ده‌كرد.\nله‌باره‌ى مردنى هتله‌ر و هاوسه‌ره‌كه‌ى له 30ى نیسانى 1945، ده‌گوترێت چه‌ناگه‌یه‌ك دۆرزاوه‌ته‌وه كه چه‌ناگه‌ى هتله‌ره و كرملین هه‌ڵیگرتووه.\nبه‌پێی زانیارییه‌كانى سوپای ڕووسیا، ته‌رمى هتله‌ر و براون به په‌توو پێرابوون و گواسترانه‌وه بۆ باخچه‌یه‌ك، له باخچه‌كه خرانه چاڵێكه‌وه و به‌نزینیان پێداكردن و ئاگریان تێبه‌ردان.\nسۆران کەریم 15/01/2017 - 18:49 بڵاوکراوەتەوە لە هەمەجۆر


هێستری توركی كە لەقە دەوەشێنێت..\nبۆچوون / بیروڕا :: 16/10/2016\nلە ماوەی دوو ساڵی رابردوودا، زیاد لەجارێك لەسەر رەجەب تەیب ئەردۆغان-م نووسوە و هۆشداریی ئەوەم داوە كە هێسترە ئەستانبوڵیەكەی ناو كۆشكی سەرۆكایەتیی چاناقایە لە ئەنقەرە، رەنگە پەت بپچڕێنێت و سنووری ئەستانبوڵ ببەزێنێت و بە راست و چەپدا بكەوێتە لەقە وەشاندن. ئەمە ئەوەیە كە ئێستا روودەدات.\nلەو كاتەوەی سەرەك وەزیران بوو (2003-2014)، بەئاشكرا دەركەوت كە هەنگاوەكانی گورج دەكاتەوە بۆ گێڕانەوەی سەڵتەنەی عوسمانی و خۆیشی بكات بە سوڵتانێك كە خەون بە پەلهاویشتنی نفوزیەوە ببینێت بۆ ئەودیوی سنوورەكانی وڵاتەكەی. لەم پێناوەیشدا كاریكرد بۆ گۆڕینی سیستمی هەڵبژاردنی سەرۆكایەتی بۆ ئەوەی بەتەواوی دەستكراوەبێت و ببێتە ستەمكارێك كە مل نەدات بۆ هیچ حساب و لێپێچینەوەیەكی پارلەمانی توركیا. هەروەك كۆشكێكی ئیمپراتۆریانەی بۆخۆی دروستكردووە كە شێوازی دیزاینەكەی لە تەلارە سەلجوقیەكانەوە وەرگرتووە و بڕی نزیكەی 600 ملیۆن دۆلاری بۆ خەرج كردووە لەسەر رووبەرێكی 300 هەزار مەتری چوارگۆشە و لە 1150 ژوور و هۆڵ پێكهاتووە، ئەمە لەكاتێكدا كە بێكاریی لەناو گەلی توركیادا رێژەی 10% ی تێپەڕاندووە و رێژەی هەژارییش گەیشتووەتە 25%.\nپۆستی سەرۆكی دەوڵەت هەیبەتی خۆیی هەیە و پیشەی سەرۆكایەتیی دەوڵەتیش ئەخلاقیاتی خۆیی هەیە. كاتێكیش سەرۆكەكە لە هەیبەتی پۆستەكەی خۆی كەمدەكاتەوە و پێشێلی ئەخلاقیاتی پیشەكەی دەكات، مانای وایە خۆی كردووە بە مەیمون یان هێستر، لەگەڵ ئەوپەڕی رێزدا بۆ مەیمونە قۆشمەكان و هێسترە بەكەڵكەكان!. ئەردۆغان زۆر سنووری خۆیی بەزاند كاتێك گوتارێكی بێ ئەدەبیانەی ئاراستەی سەرۆكی حكومەتەكەمان حەیدەر عەبادی كرد و داوای لێكرد سنووری خۆی نەبەزێنێت. ئەمە لەكاتێكدا عەبادی داوای لە توركیا كردبوو كە سنووری خۆی رابگرێت و وا رەفتار نەكات وەك ئەوەی كە خاكی عێراق خاكی توركیایە. قسەكەی ئەردۆغان لەهیچ شوێنێكدا جێی نابێتەوە مەگەر لە خانەی بێئابڕوویدا، چونكە ئەوە ئەدەب نییە كە داوا لە سەرۆكی دەوڵەتێك یان لە سەرۆكی حكومەتێك بكرێت بەخەمی سەروەری و سەربەخۆیی وڵاتەكەیەوە نەبێت.\nئەردۆغان، پێش ئەم سنووربەزاندنی رەوشت و رەفتار و هەڵسوكەوت و پێشێلكاریە ئابڕووبەرانەیەی لە ئەخلاقیاتی ئیدارەدانی دەوڵەتدا، زۆر سنووری دیكەیشی بەزاندووە، لەوكاتەوەی كە لەسەردەمی ئەمدا هەم بەسەرەك وەزیرانی و هەم بەسەرۆكایەتی دەوڵەت، توركیای كردووەتە رێڕەوێكی ئارام بۆ ئەندامانی داعش و رێكخراوە تیرۆریستیەكانی هاوشێوەی تا بپەڕنەوە بۆ سوریا و عێراق.\nدەیان هەزار لە (جیهادیەكان) لە هەموو لایەكی جیهانەوە گەیشتنە فڕۆكەخانە و بەندەرەكانی توركیا و لە شار و گوندەكانی توركیادا مانەوە، لەوێیش سەدان ئەندامی داعش كە لەبوارەكانی لۆجستیدا كاریان دەكردوو و لەو شار و گوندانەی توركیادا نیشتەجێ بوبوون، چاوەڕێیان دەكردن بۆ ئەوەی بیانپەڕێننەوە بۆ سوریا و عێراق بۆ تاقە یەك ئەنجام ئەویش كوشتن و وێرانكردن بوو. ئەو جموجۆڵەی كە سەعات بە سەعات و بەدرێژایی چەند ساڵێك بەردەوام بوو، وەنەبێت دوور لە گوێ و چاوی دەزگاگانی هەواڵگریی توركیاوە بووبێت، ئەو دەزگایانەی كە شایەتی ئەوەیان بۆ دەدرێت هێندە چاوكراوە و بە ئاگان، ئاگایان لە باڵندەیشە كە سنوورەكان دەبڕن. نەك هەر ئەوە بەڵكو خودی ئەردۆغانیش بێ ئاگا نەبووە لەو جموجۆڵە تیرۆریستیانەی كە بوونە هۆی سەدان هەزار قوربانی لە عێراق و سوریادا.\nئایا دەبێت لۆمەی تەنیا ئەردۆغان بكەین لە خراپیی رەوشت و پیسیی زمانیدا؟.. نەخێر. ئەو دەسەڵاتدارە ئیسلامیانەیش كە وەك دڕندەی برسی زۆرانبازییانە لەسەر دەسەڵات و نفوز و پارەی حەرام، لە پێش ئەردۆغاندا لۆمە دەكرێن. ئەوانبوون كە عێراقیان كردە نێچیرێكی ئاسان بۆ دڕندە چنگدارەكان و ئەوانیش بوون كە دەرفەتیان دا بە هێسترەكەی ئەستانبوڵ تا بەمجۆرە لەقە بهاوێت.


02:18 - 21/09/2021\nسەرۆکایەتى ئەرکانى سوپاى عێراق وەڵامى لێدوانێکى فەرماندەى گشتى هێزە چەکدارەکانى ئێران لە بارەى ئەنجامدانى ئۆپەراسیۆنى سەربازى لەناوخاکى عێراق دەداتەوە و بە لێدوانێکى بێ پاساو ناوى دەبات.\nسەرۆکایەتى ئەرکانى سوپاى عێراق لە راگەیەنراوێکدا ئاماژەى بۆ ئەوەکردوە، پەیوەندییەکانى نێوان عێراق و ئێران پەیوەندییەکى قوڵن کە لەسەر بنەماى هاریکارى و دراوسێیەتى باش بنیات نراون، لەم ماوەیەى دواییشدا پەیوەندییەکان بەرەوپیشچونى بەخۆوە دیوە بە تایبەتى لە رووى ئەمنى و سەربازییەوە.\nراشیگەیاندوە، لێدوانەکانى سەرۆکى ئەرکانى سوپاى ئێران لەبارەى جموجۆڵى هێزە نەیارەکانى ئێران لە خاکى عێراقەوە بە ئاراستەى ئێران جێى سەرسورمانە پێمانوایە لێدوانێکى پاساوە.\nسەرۆکایەتى ئەرکانى سوپاى عێراق جەختیکردوەتەوە کە عێراق بەکارهێنانى خاکى وڵاتەکەى بۆ دژایەتیکردنى و لێدان لە دراوسێکانى رەت دەکاتەوە و پابەندین بە بنەماى دراوسێیەتى باش و پەیوندى دۆستانە لەگەڵ وڵاتانى دراوسێ.\nئەوەش دواى ئەوە دێت کە لە چەند رۆژى رابردوودا محەمەد حسێن باقرى سەرۆکى ئەرکانى هێزە چەکدارەکانى ئێران رایگەیاند، ئۆپەراسیۆنەکانیان لەناوخاکى هەریمى کوردستان و عێراق لە دژى هێزە چەکدارەکانى سەر بە پارتەکانى رۆژهەڵاتى کوردستان فراوان دەکەن، بەبیانوى ئەوەى ئەو هێزانە خاکى هەرێمى کوردستان بۆ هێرشکردنە سەر ئێران بە کاردەهێنن.\n2014 جار خوێندراوەتەوە


سەرۆكی ئەنجومەنی نوێنەران پێشوازی لە باڵیۆزی قەتەر دەكات\nالثلاثاء 18 حزيران 2019 - 23:26\nمحەمەد حەلبوسی سەرۆكی ئەنجومەنی نوێنەران، پێشوازی كرد لە بەرێز خالید حەمەد سڵێتی باڵیۆزی قەتەر لە عێراق بە بۆنەی دەستبەكاربوونی لە ئەركەكەی.\nلە میانی دیدارەكە بەرێزیان پیرۆزبایی لە سڵێتی كرد بە بۆنەی دەستنیشان كردنی وەك باڵیۆز لە عێراق و هیوای سەركەوتنی بۆ خواست لە كارەكەی و گەشەپێدانی پەیوەندیەكانی نێوان هەردوو وڵات.\nسەرۆكی ئەنجومەنی نوێنەران داواشی كرد ئاستی ئاڵوگۆری ئابوری فراوان بكرێت و هانی كۆمپانیا وەبەرهێنەكان بدرێت وەبەرهێنان لە عێراق بكەن لەسەرجەم بوارەكان و بەشداربن لە ئاوەدانكردنەوەی شارە رزگاركراوەكان لە رێكخراوی تیرۆریستی داعش، جەختیشی كردەوە لەسەر ئامادەیی ئەنجومەنی نوێنەران بۆ هەموو جۆرە پشتیوانییەك لەرێی دەركردنی یاسا بۆ ئاسانكاری و هاوكاریكردنیان لەرەخساندنی كەشێكی لەبار بۆ وەبەرهێنان.\nبەرێزیان تاوتوێی پەیوەندی پەرلەمانیشی لە نێوان هەردوو وڵاتدا كرد و بانگهێشتی سەرۆكی ئەنجومەنی شورای قەتەری كرد سەردانی عێراق بكات.\nلای خۆیەوە باڵیۆزی قەتەر خۆشحاڵی خۆی نیشاندا بە دەستبەكاربوونی لە عێراق و ئامادەیی وڵاتەكەشی نیشاندا هەموو جۆرە پشتیوانییەك لە حكومەتی عێراق و دەسەڵاتی یاسادانان بكات و بەشداربێت لە پرۆسەی ئاوەدانكردنەوە.


ئەنجوومەنی باڵای دادوەری هەژماركردنەوەی دەنگەكان رەتدەكاتەوە\nئەنجومەنی باڵای دادوەریی عێراق لەسەر ئەژماركردنەوەی دەنگەكانی هەڵبژاردن بەدەست، روونكردنەوە دەدات و رایدەگەیەنێت، یاسا كارپێكراوەكان رێگە بە هەڵوەشاندنەوەی ئەنجامی هەڵبژاردن و ئەژماركردنەوەی دەنگەكان بە دەست نادات.\nلە راگەیاندراوێكدا، ئەنجومەنی باڵای دادوەریی عێراق، ئەمڕۆ 5/ 6 / 2018 تایبەت بە وەڵامدانەوەی ئەو لایەنانەی داوای ئەژماركردنەوەی دەنگەكانی هەڵبژاردنە پەرلەمانییەكەی 12/ 5 دەكەن بەدەست، ئاشكرایكردبەگوێرەی مادەی 5 لە یاسای كۆمسیۆنی هەڵبژاردنەكان، ژمارە 11ی ساڵی 2011، رێگە بە بەشداربووانی پرۆسەی هەڵبژاردن دەدات تانە لە ئەنجامی هەڵبژاردن، ئاراستەی ئەنجومەنی كۆمسیرارانی كۆمسیۆنی باڵای سەربەخۆی هەڵبژاردنەكان بكەن، ئەوانیش بەگوێرەی بەڵگەكانی بەردەستیان، بڕیاری لێدەدەن، ئەگەر سكاڵاكار بەو بڕیارە رازی نەبوو كە لەلایەن ئەنجومەنی كۆمسیارانەوە دراوە، دەتوانێت لەبەردەم دەستەی دادوەریی هەڵبژاردن تانە بگرێت و دەستەكەش لەماوەی 10 رۆژدا لەتانەكە دەكۆڵێتەوە، جەختی لەوەشكردۆتەوە كە تەنها ئەو جۆرە شێوازە لە تانەدان، لە یاسادا رێگەی پێدراوەو ناكرێ رێگەی دیكە بگیرێتەبەر، چونكە هیچ دەقێكی یاسایی نییە كە لەو بارەیەوە پشتی پێببەسترێت.\nسەبارەت بە هەڵوەشاندنەوەی ئەنجامی هەڵبژاردنیش هاتووە" هیچ دەقێك لە یاساكەدا نییە كە دەسەڵاتی هەڵوەشاندنەوەی ئەنجامی هەڵبژاردنەكە، لەناوخۆو دەرەوەی وڵات، بە دەستەی دادوەری هەڵبژاردن بدات، وەك هەندێ لایەن داوای دەكەن، هەروەها لە یاساكەدا هیچ دەسەڵاتێكیشی بەو دەستەیە نەداوە كە داوا لە كۆمسیۆنی هەڵبژاردن بكات بەشێك لە ئەنجامی دەنگدان دووبارە بكاتەوە ، ئەوەشی روونكردۆتەوە كە بەگوێرەی یاسای هەمواركراوی هەڵبژاردن، ژمارە 45ی ساڵی 2003، بەدەق هاتووە كە پرۆسەی ژماردن و جیاكردنەوەی دەنگەكان بەبەكارهێنانی ئامێری خێراكردنی ئەنجامی ئەلیكترۆنی دەبێت، بەوپێیەش ناتوانرێت پرۆسەی جیاكردنەوەو ژماردن بە دەست ئەنجام بدرێت.\nلەبارەی دەنگۆی ساختەكارییەكانیش، ئەنجومەنەكە جەختی لەوەكردۆتەوە یاساكە، دەسەڵاتی بە ئەنجومەنی كۆمسیاران داوە بۆ حەواڵەكردنی هەر دۆسیەیەكی تاوانكاری بۆ دەسەڵاتە تایبەتمەندەكان، ئەگەر بەڵگە لەسەر خراپ مامەڵەكردن لە پرۆسەی هەڵبژاردن هەبووبێت.\nئەنجومەنی باڵای دادوەریی عێراق، داواشی لەسەرجەم لایەنە بەشداربووەكانی پرۆسەی هەڵبژاردن كردووە، رێز لە دەقە یاساییەكان بگرن و هیچ لایەنێكیش بۆی نییە سەرپێچی تێدا بكات.\n 855 جار بینراوه\n6/5/2018 5:48:53 PM


ئایا چەند خوێ بەكاربێنین لە ڕۆژێكدا ؟؟\nئەڵوەند كوێستانی 02/09/2021 - 09:27 هەواڵ/تەندروستی\nچاك وایە لەڕۆژێكدا لە كەوچكە مرەبا خۆرەیەك زیاتر خوێ نەچێتە هەناومان، چونكە دەكاتە پێنج گرام یان كەمتر، بەڵام ئەو كەسانەی نەخۆشی درێژخایەنیان پێویستە نیوەی ئەو ڕێژەیە بكاربێنن، ڕۆژانە لە (2300) mg زیاتر نەبێت لە ماوەی بیست و چوار كاتژمێردا.\nكێن ئەو نەخۆشانەی پێویستە خۆیان لە خوێ بپارێزن ؟ هەر كەسێك زەختی بەرزبێت، حەب بەكاربێنێت یان نا، زەختی كۆنترۆڵ كرابێت یان نا، هەروەها ئەو كەسانەی نەخۆشی گف بوونی گورچیلەكانیان هەیە، ئەوانەی سك ئاوسانی جگەرییان هەیە، یان لەئەنجامی پەككەوتنی دڵ سكیان ئاوسابێت.\nكاریگەرییەكانی زۆر خوێ خواردن لەسەر تەندروستی مرۆڤ چین ؟؟\nخوێ پاڵەپەستۆی خوێن بەرزدەكاتەوە، دەبێتە هۆی قاچ و سك ئاوسان لەو نەخۆشانەی كە تەندروست نین و نەخۆشی درێژخایەنیان هەیە، هەروەها زۆر خوێ بەكارهێنان لەخواردندا لەدوو ڕێگاوە ڕێژەی جەڵتەی مێشك و دڵ زیاد دەكات، لەسەرێكەوە ڕێژەی پاڵەپەستۆی خوێن بەرز دەكاتەوە.\nلەسەرێكی دیكەوە خودی زێدەڕەوی لەخوێدا هۆكارێكە بۆ تێكچوونی خوێنبەرەكان و زیادبوونی ڕێژەی تووش بوون بەجەڵتەی دڵ.\nدەتوانیت هێلكەو خەیارو زەڵاتە بەبێ خوێ بخۆیت ؟؟\nئەگەر بتوانیت ئەوا تەندروستیت دەپارێزیت.\nخۆزگە ئەو دەستەواژەیەمان بگۆڕیایە كە دەڵێت: من نمەكی ئێوەم كردوە، واتە خوێی ئێوەم خواردووە، دیارە مانای پەیوەندی و میوانداری دەگرێتەوە، چونكە خوێ لێرەدا بەمانای چێشت دێت، ئەگەر توانرا چێشت بە خوێی سفر، یان (جێگرەوەی خوێ) ئامادە بكرێت ئەوا ئەو دەستەواژەیەیش دەگۆڕێت.\n(د. یوسف خەتێ - پسپۆری هۆڕمۆنەكان)


ڕانانی کتێبی "پەڕتووکێک تەنیا بۆ دڵی خۆم"\nتاريخ: ۱۳۹۷ يکشنبه ۹ ارديبهشت ساعت ۲۲:۱۰ بازدید: 924 نظرات: 0 کد مطلب: 6468\nبە پێی هەواڵی پێگەی هەواڵیی هاژە، کتێبی «پەڕتووکێک تەنیا بۆ دڵی خۆم» یەکەمین کۆمەڵەشێعری چاپکراوی شاعیری لاوی مەهابادی «غەفوور پیرزادە» ناسراو بە «کەسەر»ە. ئەم کۆمەڵەشێعرە کۆی شێعرەکانی غەفووری پیرزادەی لە ساڵی ۱۳۷۹تا ۱۳۹۳ی هەتاوی لەخۆ گرتووە و لەلایەن چاپ و نەشری «گوتار»ـی سەقز لەچاپدراوە و لەسەر داوای کەسەر، کاک «ڕەزا شەجیعی» بەرپرسی ناوەندی گوتار پێشەکی بۆ نووسیوە.\nکتێبی «پەڕتووکێک تەنیا بۆ دڵی خۆم » لە قەبارەی مامناوەند و لە دووتوێی ٢٠٨ لاپەرە و بە نرخی ١٥٠٠٠ تمەن لەلایەن چاپەمەنی «گوتار»ـەوە چاپ و پڵاو کراوەتەوە. ئەم کتێبە هەر ئێستا لە «کتێبفرۆشی ئاگۆرا» لەبەر دەست خوێنەران دایە.\nلە پشت بەرگی کتێبی «پەڕتووکێک تەنیا بۆ دڵی خۆم» نووسراوە:\nبۆنی سێوم پێ خۆشترین بۆنی جیهانە و\nئەوەندەی هەناسە بیبات هەڵی لووشم.\nوە کاتێک وەخەبەر بێمەوە\nکەوتوو لە کۆڵانێکی شار\nلە نێو سەیارەی درەنگ هاتووی ئورژانس و ...\nهەزار دوعا بۆ مردن\nپەراگرافی یەکەم لە «پێشەکی ڕەزا شەجیعی» بۆ کتێبی "پەڕتووکێک تەنیا بۆ دڵی خۆم" :\nکرینگ ئەوەیە شیعر لە ئاستی شیعردا سەرکەوتووییەکی ڕێژەیی تۆمار کردبێ، ئەو کاتەیە کە لایەنێک دیاردەکەوێ کە گرێدراوی شیعر بە ساکاربێژی و دژوار و ئاڵۆزبێژی تووشی قەیران دەکات. ساکار بێژی ئەو کاتەی هەوێنی شیعری پێیە جیا لەوەی وەک خاڵێکی ئەرێنی دەناسرێ، شیعر لە هەمووی بوون نزیک دەکاتەوە. بیری نەکەین ساکاربێژی لە ساکارکردنەوە جیاوازە و ئەمەش هونەرمەندی شاعیرە سنوورەکانی نێوان ئەم دوو چەمکە ڕەنگڕێژ دەکات. ...\nشیعری «فشە» لە کتێبی "پەڕتووکێک تەنیا بۆ دڵی خۆم":\nکاتێک هەروا بە فشە مردی\nبە فشە لە دایکبوونت\nزۆر دیار نەبوو،\nبە فشە ژیانت\nزۆر بەرچاو نەبوو،\nکاتێک بە فشە مردی\nتەنیا بە فشە مردنت...!\nئاشنابوون لەگەڵ «غەفوور پیرزادە» ناسراو بە "کەسەر":\nغەفوور پیرزادە ناسراو بە «کەسەر» لە زستانی ساڵی ۱۳٦۳ی هەتاوی لە شاری مەهاباد لە دایک بووە. پلەکانی خوێندنی تا خوێندکاری ماستێری پەروەردە لە مەهاباد تێپەڕکردووە. لە ساڵی ۱۳۷۵ی هەتاوی ڕا دەستی کردووە بە نووسین و لە بوارەکانی شێعر، چیرۆک و وەرگێڕاندا چالاکی نواندووە. جگە لەم کۆمەڵە شێعرە، کۆمەڵەیەک چیرۆک و کۆمەڵەیەک وەرگێڕانی ئەدەبیی ئامادەی چاپە. هاوکاری زۆربەی ناوەندە فەرهەنگییەکانی ناوچە بووە و لە هێندیک ناوەند وەک بەرپرس، ڕۆژنامەوان و نووسەر تێکۆشانی هەبووە.\nبرچسب ها: پەڕتووکێک تەنیا بۆ دڵی خۆم, غفور پیرزاده, غەفوور پیرزاده, مەهاباد, هاژە, کەسەر


وه‌زیری ده‌ره‌وه‌ی ئه‌مه‌ریكا په‌یوه‌ندیی به نێچیرڤان بارزانییه‌وه ده‌كات\nبه‌ڕێز ڕێكس تیله‌رسن وه‌زیری ده‌ره‌وه‌ی ئه‌مه‌ریكا دووپاتى ده‌كاته‌وه كه واشنتۆن له په‌یوه‌ندیی به‌رده‌وامدایه له‌گه‌ڵ به‌غدا و حكوومه‌تى عێراق هانده‌دات زه‌مینه‌ی ده‌ستپێكردنی گفتوگۆیه‌كی جددی له‌گه‌ڵ حكوومه‌تى هه‌رێمى كوردستان بڕه‌خسێنێت تاكو بگه‌ن به ئامانجێكی خوازراو.\nئه‌مڕۆ شه‌ممه 18/11/2017 له په‌یوه‌ندیییه‌كى ته‌له‌فۆنیدا له‌گه‌ڵ به‌ڕێز نێچیرڤان بارزانى سه‌رۆك وه‌زیرانى هه‌رێمى كوردستان، به‌ڕێز تیله‌رسن وێڕاى پێشكه‌شكردنى پرسه و سه‌ره‌خۆشیی خۆی و وڵاته‌كه‌ی بۆ قوربانیانی ئه‌و بوومه‌له‌رزه‌یه‌ی هه‌فته‌ی ڕابردوو هه‌رێمی كوردستانی گرته‌وه، ئاماده‌ییی وڵاته‌كه‌یشی بۆ هه‌ر هاوكاری و هه‌ماهه‌نگییه‌ك له‌مباره‌یه‌وه نیشان دا.\nبه‌رێز تیله‌ر‌سن خۆشحاڵیی خۆی بۆ هێوربوونه‌وه‌ی گرژیى هێڵه‌كانی نێوان پێشمه‌رگه و هێزه عیراقییه‌كان ده‌ربڕی و دانبه‌خۆداگرتنی هه‌ردوولای بۆ پاراستنی ئارامی به‌رز نرخاند، هه‌روه‌ها ده‌ستخۆشی له حكوومه‌تی هه‌رێمی كوردستان كرد بۆ ڕێزگرتن له شیرۆڤه‌ی دادگای فیدرالی عیراق سه‌باره‌ت ده‌ستوور، جه‌ختیشى له پاراستنى ئارامى كرده‌وه له‌پێناو زه‌مینه‌سازی بۆ دیالۆگێكی جددیى هه‌ولێر و به‌غدا له‌سه‌ر بنه‌مای ده‌ستوور.\nلای خۆیه‌وه به‌ڕێز نێچیرڤان بارزانى دووپاتى كرده‌وه كه هه‌رێمى كوردستان وه‌ك هه‌میشه ڕایگه‌یاندووه ئاماده‌یه له دیالۆگێكى جددیدا له‌گه‌ڵ حكوومه‌تى فیدراڵى عێراق هه‌موو كێشه‌كان له‌سه‌ر بنه‌ماى ده‌ستوور چاره‌سه‌ر بكات، هه‌روه‌ها هیواى خواست ئه‌مه‌ریكا و هاوپه‌یمانان ڕۆڵى خۆیان له ده‌سپێكردنى دیالۆگى هه‌ولێر ـ به‌غدا بگێڕن و له‌مباره‌یه‌وه هاوكار و پشتیوان بن.\nبه‌ڕێزیان سوپاسی ئه‌و په‌یوه‌ندییه ته‌له‌فۆنییه و سه‌ره‌خۆشیی به‌رێز تیله‌رسن ـ ى بۆ قوربانیانی بوومه‌له‌رزه كرد و ئاماژه‌ی به‌وه دا كه پێشوازی له هه‌ر هاوكارییه‌ك ده‌كه‌ن بۆ لێقه‌وماوان. جه‌ختی له‌وه‌ش كرده‌وه كه پێویسته گه‌مارۆ‌ی سه‌ر فڕۆكه‌خانه‌كانی هه‌رێمی كوردستان هه‌ڵبگیرێت، به‌تایبه‌تی كه له بواری مرۆییدا پێویستییه‌كی زۆرییان هه‌یه، چونكه به‌شێكی هاوكارییه‌كان بۆ زیاتر له ملیۆنێك و پێنجسه‌د هه‌زار ئاواره و په‌نابه‌ر له هه‌رێمی كوردستان، له ڕێگه‌ی فڕۆكه‌خانانه‌كانه‌وه دابین ده‌كرێت.


كۆمپانیای مایكرۆسۆفت پڕۆگرامێكی نوێی بۆ تۆڕی گەڕانی بینگ زیادكرد\n06 حوزەیران 2017\nكۆمپانیای مایكرۆسۆفت پرۆگرامێكی پاداشتكردنی نوێی ڕاگەیاند كە لە ڕێگەیەوە دەیەوێت بەكارهێنەران بۆ خۆی ڕابكێشێت تاوەكو واز لە بەكارهێنانی تۆڕی گەڕانی گوگڵ بهێنن و لەبری ئەوە تۆڕی گەڕانی (بینگ) بەكاربهێنن.\nپرۆگرامە نوێیەكە كۆمەڵێك ئاستی پاداشتی تێدایە بەجۆرێك بەگوێرەی ڕێژەی بەكارهێنانی (بینگ) لەلایەن بەكارهێنەرانەوە خاڵ دەبەخشرێت، یان لەكاتی كڕینی شمەكە جۆربەجۆرەكان لە بازاڕی مایكرۆسفتدا.\nئاستی یەكەمی پرۆگرامەكە ژمارەیەك خاڵ دەبەخشێت بە بەكارهێنەرەكان و لەكاتی ئەنجامدانی ١٠ كرداری گەڕان لەڕێگەی بینگەوە بەشێوەیەكی ڕۆژانە، ئەگەر بەكارهێنەرەكە لەڕۆژێكدا ٥٠ كرداری گەڕانی ئەنجامدا ئەوا دەچێتە قۆناغی دووەم.\nپرۆگرامە نوێیەكە بەشێوەیەكی سەرەتایی بۆ بەكارهێنەرانی بەریتانیا بەردەستە تاوەكو پرۆگرامی نوێی هاوشێوەی ئەمە لە وڵاتەكانی فەڕەنسا، ئەڵمانیا و كەنەدا لە هەفتە و مانگەكانی تردا پێشكەشدەكرێت.\nتۆڕی گەڕانی گوگڵ لەئێستادا زۆرترین كرداری گەڕانی لەجیهاندا تۆماركردووە كە ڕێژەی بەكارهێنەرانی ئەم تۆڕە لە ٨٦٪ ی جیهان دەگرێتەوە، بەڵام تۆڕی گەڕانی بینگ پلەی دوومی بەدەستهێناوە كە ڕێژەی بەكارهێنەرانی دەگاتە لە ١٠٪ی جیهان.


ترامپ سیستەمی پزیشكی ئەمریكا دەخاتە ژێر یاسای دۆخی لەناكاوەوە\n22/03/2020 852 جار خوێندراوه‌ته‌وه\nناتالیا ماكاروفا، راپۆرتێكی لە گۆڤاری (فزغلیاد) بڵاوكردووەتەوە دەربارەی بڕیاری دۆناڵد ترامپی سەرۆكی ئەمریكا بە پابەندكردنی كۆمپانیا تایبەتەكان بەگوێرەی پێداویستییەكانی دەوڵەت لەسەر حسابی كەرتی تایبەت، بۆ رووبەرووبوونەوەی پەتای كۆرۆنا و ئەو لایەنە باشانەی لەم بارەیەوە بۆ ترامپ ئەژمار دەكرێت.\nبەپێی راپۆرتەكە، ژمارەی تووشبوان بە ڤایرۆسی كۆرۆنا بە بەردەوامی لە زیادبووندایە، لەبەر ئەوە، هیچ كەسێك لە كۆنگرێس دژی بڕیارەكە ناوەستێتەوە، هەروەك توێژەری سیاسی بۆ كاروباری ئەمریكی (مالك دوداكوف) باسی لێوە كردووە سەبارەت بە واژووكردنی سەرۆكی ئەمریكا لەسەر یاسایەك، كە رێگا بە ناچاركردنی كەرتەكانی كار دەكات.\nبەگوێرەی پێداویستیەكانی دەوڵەت كارەكانیان بكەن، ئەمەش لە چوارچێوەی روبەروبونەوەی ڤایرۆسی كۆرۆنادا.\nهەر بەپێی راپۆرتەكە، دوداكوف دەربارەی ئەوەش قسەی كردووە، كە پیشەسازی پزیشكی ئەمریكی رووەو یاسای لە ناكاو هەنگاو دەنێت، ئیدارەی ترامپ هەوڵی ئەوە دەدات بەرهەمەكان بە شێوەیەكی خێرا لە چین و وڵاتانی ترەوە بگوازێتەوە بۆ ئەمریكا تاكو پێداویستیەكانی پێ پڕ بكاتەوە، بەتایبەتی ئەوانەی پەیوەندی بە پەتاكەوە هەیە، لە نمونەی دەستكێش و ماسك و ئامێرەكانی هەناسەدانی دەستكرد بۆ سیەكان.\nبەگوێرەی قسەی ناوبراو، یاسای بەرهەمی سەربازی، رێگە بە ئیدارەی ترامپ دەدات گرێبەست لەگەڵ هەر كۆمانپایەكدا ببەستێت و ناچاری بكات بەندەكانی نێو گرێبەستەكە جێبەجێ بكات، ئەمەش كۆمپانیاكان ناچار دەكات گرێبەستە تایبەتەكانیان دوا بخەن و تەنها لە بەرژەوەندی دەولەتدا كار دەكەن.\nلە هەمان كاتدا، جێگیری پەیمانگەی ئەمریكا و كەنەدا ی سەر ئەكادیمیای زانستە روسیەكان لیوای خانەنشین (بافل زولوتاریف) وای دەبینێ ئێستا قسە كردن لەسەر دۆخی بریارەكەی ترامپ نیە، دەربارەی گواستنەوەی ئابوری ئەمریكی بۆ رێگە سەربازیەكان.\nلەو بارەیەوە دەڵێت: لە ئەمریكا شتێك هەیە بەناوی سیستەمی گرێبەستی فیدراڵی، لەبەرئەوە، كاتێ دەوڵەت بە گوێرەی رێسای تایبەت پەیوەندیەكانی لەگەڵ بازرگانەكان رێكدەخات سەبارەت بە بەرهەم هێنانی هەر كەل و پەلێك یان خزمەتگوزاریەكی پێویست. ئەو گرێبەستانە لەسەر بنەمای بەرپرسیارێتی یەكسانی نێوان حكومەت و كەرتە تایبەتەكە دەبێت، و هیچ یەكێكیان ناتوانن ئەوی تریان ناچار بكەن.\nهەروەها بەگوێرەی بافل زولوتاریف، بڕیارەكەی لۆجیكی و پاساوی هەیە، لێرەدا دەردەكەوێ ترامپ توانای بەجێگەیاندنی كارەكانی هەیە وەكو سەرۆك لە دۆخێكی دژواردا، ئەمەش بەلایەنی باشە بۆی ئەژمار دەكرێت، سەرەرای ئەمەش، لە میانی بڕیارەكەیدا ترامپ بەگوێرەی یاسا دەسەڵاتی یاسادانانی بەزاندوە، ئەمەش بە مەبەستەو بۆ روبەروبونەوەی كۆرۆنایە.


په‌روه‌رده‌ی خانه‌قین جه‌خت له‌سه‌ر به‌زركردنه‌وه‌ی ئاڵای كوردستان ده‌كاته‌وه\nWritten on 11 ئۆکتۆبه‌ر 2011 .\nس ایتی (PUKmedia):\nبه‌بڕیاری نوری مالكی سه‌رۆك وه‌زیرانی عیراق و به نوسراوێكی ره‌سمی كه ئاڕاسته‌ی فه‌رمانده‌ی گشتی چالاكییه‌كانی هێزه‌كانی سوپای عیراق كراوه، به‌رزكردنه‌وه‌ی ئاڵای كوردستان له‌سه‌ر به‌ڕێوه‌به‌رایه‌تی و قوتابخانه‌كانی سنوری قه‌زای خانه‌قین به‌هه‌موو شێوه‌یه‌ك قه‌ده‌غه‌یه، له به‌رامبه‌ردا به‌ڕێوه‌به‌ری به‌ڕێوه‌به‌رایه‌تی په‌روه‌رده‌ی خانه‌قین جه‌خت له‌سه‌ر به‌رزكردنه‌وه‌ی ئاڵای كوردستان له‌ناو خوێندنگه‌كاندا ده‌كاته‌وه.\nبه‌نوسراوی ره‌سمی ژماره ١٦٣٦ كه رۆژی ٢٠١١/٩/٢٧ له‌لایه‌ن به‌ڕێوه‌به‌رایه‌تی گشتی پۆلیسی پارێزگای دیاله‌وه ئاڕاسته‌ی فه‌رمانده‌ی گشتی چالاكییه‌كانی هێزه‌كانی سوپای عیراق كراوه له‌پارێزگای ناوبراو، به‌رزكردنه‌وه‌ی ئاڵای كوردستان له به‌ڕێوه‌به‌رایه‌تی و خوێندنگاكانی سنوری قه‌زای خانه‌قین به‌هه‌موو شێوه‌یه‌ك قه‌ده‌غه‌یه.\nبه‌پێی نوسراوه‌كه بڕیاره‌كه له‌لایه‌ن نوری مالكی سه‌رۆك وه‌زیرانی عیراقه‌وه ده‌رچووه‌و له‌لایه‌ن خۆشیه‌وه عه‌مید روكن جه‌میل كامل عه‌بدوڵڵا به‌ڕێوه‌به‌ری گشتی پۆلیسی پارێزگای دیاله نوسراوه‌كه‌ی ئاڕاسته‌ی فه‌رمانده‌ی گشتی چالاكییه‌كانی هێزه‌كانی سوپای عیراق كردووه.\nله‌لایه‌كی دیكه‌وه ئه‌مڕۆ ٢٠١١/١٠/١١ مامۆستا ئه‌حمه‌د یوسف عه‌لی به‌ڕێوه‌به‌ری به‌ڕێوه‌به‌رایه‌تی په‌روه‌رده‌ی خانه‌قین له دووكۆبوونه‌وه‌ی جیادا له‌گه‌ڵ به‌ڕێوه‌به‌ری قوتابخانه‌و خوێندنگه سه‌ره‌تایی و ناوه‌ندی و دواناوه‌ندی و ئاماده‌ییه‌كانی سنوری جه‌له‌ولاو سه‌عدیه‌و خانه‌قی كۆبووه‌وه.\nله‌و دوو كۆبوونه‌وه‌یه‌دا به‌ڕێوه‌به‌ری به‌ڕێوه‌به‌رایه‌تی په‌روه‌رده‌ی خانه‌قین جه‌ختی له‌سه‌ر به‌رزكردنه‌وه‌ی ئاڵای كوردستان له‌ناو خوێندنگه‌كاندا كردووه‌ته‌وه، هه‌روه‌ها جه‌ختیشی له‌سه‌ر سه‌رخستنی پڕۆسه‌ی زمانی خوێندنی كوردی له‌ناو خوێندنگه‌و قوتابخانه‌كاندا كردووه‌ته‌وه.\nبه‌ڕێوه‌به‌ری به‌ڕێوه‌به‌رایه‌تی په‌روه‌رده‌ی خانه‌قین به ئاماده‌بووانیشی راگه‌یاند كه ئه‌ركێكی نیشتمانی و نه‌ته‌وه‌یی له‌سه‌ر شانی ئێوه‌یه‌و ده‌بێت هاووڵاتیان هۆشیار بكه‌نه‌وه كه گوێ بیستی فه‌رمان و بڕیاری لایه‌نه شۆڤێنییه‌كان نه‌بن و په‌یڕه‌وی زمانی كوردی بكه‌ن و بایه‌خ به‌و زمانه بده‌ن.


لە ٦ مانگدا ١٩٥ کەس لە مەهاباد هەوڵی خۆکوشتنیان داوە – چاونیوز\n30ی تشرینی دووه‌می , 2018\tهەواڵ ناردنی کۆمێنت 529 جار سەردانی ئەو بابەتە کراوە\nلەماوەی چەند ساڵی ڕابردوودا دیاردەی خۆکوژی لە کوردستان پەرەی سەندووە.\nسامرەند مەرزڕەنگ، بەرپرسی تۆڕی بێهداشت و دەرمانی شاری مەهاباد ڕایگەیاندووە لە شەش مانگی یەکەمی ئەمساڵدا ١٩٥ کەس لەو شارە هەوڵی خۆکوشتنیان داوە و بەو هۆیە ١١ کەسیان گیانی لە دەست داوە.\nئەم بەرپرسە حکوومەتییە وێڕای باسکردن لە رێژەی زۆری هەوڵدان بۆ خۆکوشتن لە مەهاباد رێگەیاند ، هۆکارەکانی خۆکوژیی هاووڵاتییانی لە شاری مەهاباد بۆ کێشەی ئابووری و بنەماڵەیی و خراپ ڕوانین لە ژیان و….. دەگەڕێتەوە.\nئەم بەرپرسە هەروەها رایگەیاندووە لە ساڵی ڕابردوو ٤٣٠ حاڵەتی خۆکوشتن لە شاری مەهاباد تۆمار کراوە.\nشایانی باسە لە سەرەتای پاییزی ئەمساڵیشەوە تا ئێستا زیاتر لە ۳۲ کەس لە کوردستان لە رێگەی جۆراوجۆرەوە کۆتاییان بە ژیانیان هێناوە.


له‌یادی نه‌مراندا مامۆستا (عبدالكريمی مدریس)\nبه‌رواری دابه‌زاندن: 02/11/2021 : 22:08:13\nمه‌لای کورد شوناس و پێگه‌و تایبه‌تمه‌ندی و هه‌ڵویست و خزمه‌ت\nمه‌لا له کۆمه‌ڵگه‌ی کورده‌واریدا که به که‌سایه‌تیی زانستی و کۆمه‌ڵایه‌تی و فه‌رهه‌نگی و که‌سێکی موجازو ده‌رچووی مه‌دره‌سه‌ی زانسته شه‌رعییه‌کان ده‌وترێ، که‌سایه‌تییه‌کی دیاری ئاینی و کۆمه‌ڵایه‌تیی ناو چین و توێژه جیاجیاکانی خه‌ڵکه، که له ڕووی ئاینییه‌وه وه‌ک پێشه‌واو مامۆستای ئه‌رک و مه‌ناسیکه ئاینییه‌کان و له بواری کۆمه‌ڵایه‌تیشدا وه‌ک چاکسازو ڕێنیشاده‌رو ڕیشسپی و ده‌مڕاستی ئه‌و خه‌ڵکه ده‌ناسرێ .\nمه‌لا له کورده‌واریدا نازناوێکی زانستی و پیشه‌ییه‌و به‌هه‌موو ئه‌و که‌سانه ده‌درێ که علوومه شه‌رعییه‌کانی مه‌نهه‌جی دیاریکراوی ( مه‌زهه‌بی شافعی ) مه‌دره‌سه شه‌رعییه‌کانی مزگه‌وته‌کانی کوردستان که به حوجره ناسراوه ته‌واو ده‌کات و ئیجازه‌ی زانستی وه‌رده‌گرێ .\nمه‌لای کوردستان وه‌ک پێشه‌وای زانستی شه‌رعیی زۆربه‌ی گه‌ل و میلله‌تانی جیهانی ئیسلامی که‌سایه‌تییه‌کی زانستی و مه‌عریفییه که هه‌میشه‌و ته‌واوی ژیانی له ناو کۆڕو چوار دیواری زانست و مه‌عریفه‌و خواپه‌رستیدا به‌سه‌رده‌بات، چونکه ئه‌م جۆره له پیشه یان ناونیشان بۆ مرۆڤی موسڵمان وابه‌سته‌بوونه به مه‌شغه‌ڵه‌تێکی ده‌وری که هه‌میشه له خزمه‌ت زانستدا ده‌بێت چ وه‌ک فێربوون و وه‌رگرتن یان وه‌ک فێرکردن و به‌خشین بۆیه پله‌کانی ژیانی زانستی و پیشه‌یی مه‌لایه‌تی له سوخته‌و موسته‌عیدی فه‌قێیه‌تیه‌وه بگره تا مه‌لایه‌تی و ته‌دریس به تێکڕا ئاماده‌بوونێکی زیهنی و رووحییه له خزمه‌ت علووم و مه‌عریفه‌ی سه‌ماویدا .\nبه درێژایی مێژووی حوجره‌و مه‌دره‌سه‌ی زانسته شه‌رعییه‌کانی ئاینی ئیسلام له کوردستان ئه‌م چینه له خوداناسان ( مه‌لاکانی کورد ) جگه له ڕاگرتنی باڵانسی به‌رژه‌وه‌ندییه فه‌ردی و جه‌ماعییه‌کانی دنیاو قیامه‌تی میلله‌تی کورد، ئه‌رکی پێشه‌وایه‌تیکردنی بواره جیاجیاکانی نه‌ته‌وه‌که‌یان و ڕیکخستنی په‌یوه‌ندییه‌کانی ژیانی خه‌ڵکیشیان له‌سه‌رشان هه‌ڵگرتووه، بۆیه زۆرترین و کاریگه‌رترین حوزوور له کایه جیاوازه‌کانی ناو کۆمه‌ڵگه‌دا مه‌لای کورد هه‌یبووه‌و هه‌ر ئه‌ویش بووه له یه‌کلاکردنه‌وه‌ی پرسه گرنگه‌کانی ژیانی ئاده‌میزادی ئه‌م وڵاته‌دا قسه‌و بڕیاری دیارو قبووڵکراوی له‌لا بووه .\nمه‌لای کورد به به‌راورد به چین و توێژه‌کانی تری کۆمه‌ڵگه‌که‌ی سه‌رباری ئه‌و ئاماده‌ییه دیارو هه‌میشه‌یی و سه‌رتاسه‌رییه‌ی ناو کایه‌کانی ژیانی خه‌ڵکی وڵاتی کورده‌واری زۆر که‌م ڕێککه‌وتووه‌و ڕوویداوه له‌به‌ر مه‌نفه‌عه‌تێکی دارایی و کۆمه‌ڵایه‌تی خۆی ده‌ست له پیشه و ئه‌رکه پیرۆزه خۆبه‌خشه‌که‌ی خۆی هه‌ڵگرێ و شوێن به‌رژه‌وه‌ندی دنیایی خۆی بکه‌وێ و عینوانی زانستییانه‌ی خۆی به عینوانێکی دنیایی تر بگۆڕێته‌وه که قازانج و که‌ڵکی دنیاییانه‌ی زۆرتری تێدابێ، واته زۆر که‌م ڕوویداوه مه‌لای کورد جبه‌و مێزه‌رو حوجره‌و ته‌دریس و ئیمامه‌تی بۆ وه‌زیفه‌یه‌کی دونیایی وه‌لا نابێ و له‌بری مه‌لایه‌تی کوێخایه‌تی و ئاغایه‌تی و ئه‌فه‌ندیبوون و پۆست و پله‌ی دنیایی خستبێته سه‌رو ئه‌رک و کارو ناونیشانه پیرۆزه‌که‌ی خۆیه‌وه مه‌گه‌ر که‌سانێکی زۆر که‌م و شاز نه‌بێ که ئه‌و ئاسته‌ش کار له شوناس و ناسنامه‌ی مه‌لایه‌تی له کوردستاندا ناکات.\nبۆیه ئێمه کاتێک باس له شوناسی مه‌لای کورد ده‌که‌ین ده‌توانین له کورترین پێناسه‌دا بڵێین مه‌لای کورد ئه‌و که‌سایه‌تییه زانستی و کۆمه‌ڵایه‌تی و فه‌رهه‌نگییه‌یه که بزوێنه‌ری ژیانی کۆمه‌ڵگه‌یه‌کی رۆژهه‌ڵاتی به هه‌موو کایه جیاوازه‌کانی کۆمه‌ڵگه‌وه پێکهێناوه به حوزوورێکی کاریگه‌ری به‌خشش و هه‌میشه‌ییه‌وه له یه‌که‌م رۆژی هاتنه دنیای مرۆڤه‌کانه‌وه تا ئاخرین کات و ساتی له‌دونیا ده‌رچوون و سپاردن و ماڵئاواییکردنی .\nمه‌لای کورد هه‌میشه پێگه‌یه‌کی به‌رزی ئاینی و کۆمه‌ڵایه‌تی و فه‌رهه‌نگی و ته‌نانه‌ت زۆر جار سیاسیشی له ناو میلله‌تی خۆیدا هه‌بووه. له ڕووی ئاینییه‌وه وه‌ک مامۆستای علوومه شه‌رعییه‌کان پێشه‌وای ئه‌رک و په‌رستشه کۆمه‌ڵاییه‌کان و راوێژکارو ڕابه‌ری په‌رستشه شه‌خسییه‌کانی موسڵمانان بووه‌و هه‌یه، له هه‌موو مه‌سه‌له‌یه‌کی شه‌رعیدا که ئه‌و مه‌سه‌لانه وابه‌سته‌ی ژیانی رۆژانه‌ی خه‌ڵکن مه‌لای کورد ئاماده‌یی کاریگه‌ری هه‌یه‌و له حالی شاره‌زایی خه‌ڵکیشدا له مه‌سه‌له شه‌رعییه‌کان دیسان ئه‌و خه‌ڵکه بۆ یه‌کلاییکردنه‌وه‌و دڵنیابوونه‌وه له حه‌قیانه‌تی بابه‌تێکی فیقهی پرس و ڕاوێژ به مه‌لا ده‌کات به‌و پێیه‌ی ئه‌م له پێگه‌یه‌کی باڵای زانستی و ئاینی وادایه که موجازی شه‌رعییه‌و فه‌توا له‌و وه‌رده‌گیردرێ .\nله رووی کۆمه‌ڵایه‌تیشه‌وه مه‌لای کورد هه‌میشه وه‌ک چاکسازو ڕیکخه‌رێکی کاروباره کۆمه‌ڵایه‌تییه‌کانی خه‌ڵک ناونیشانێکی دیاره‌و ڕووی سه‌رنج و بایه‌خ له‌و ده‌کرێ و له چه‌ندین بابه‌تی کۆمه‌ڵایه‌تی په‌یوه‌ست به ژیانی تاک و ده‌سته‌جه‌معیدا ئه‌م حوززوری یه‌کلاکه‌ره‌وه‌ی هه‌یه. ئه‌گه‌ر ته‌ماشای کۆڕو کۆبوونه‌وه کۆمه‌ڵایه‌تییه‌کانی وه‌ک سوڵح و داخوازی هاوسه‌رگیری و بۆنه گشتییه‌کانی تری کۆمه‌ڵگه‌ی کورده‌واری بکه‌ین ده‌بینین زۆر که‌م ئه‌و کۆڕو کۆبوونه‌وانه بێ ئاماده‌بوونی کاریگه‌ری مه‌لایه‌ک به‌ڕێوه‌ده‌چێ، ئه‌مه ئه‌وه به دیار ده‌خات که پێگه‌ی کۆمه‌ڵایه‌تی مه‌لای کورد له‌ناو کۆمه‌ڵگه‌ی کورده‌واریدا له ئاستیکی به‌رزو باڵادایه.\nله ڕووی فه‌رهه‌نگیشه‌وه مه‌لای کورد هه‌میشه پێشه‌نگی کایه مه‌عریفی و ئه‌ده‌بییه‌کانی کورد بووه‌و وه‌ک خه‌رمانێک له کلتوورو ڕۆشنبیری کورد تاریفکراوه، پێگه‌ی فه‌رهه‌نگی مه‌لای کورد که هیچی له پێگه کۆمه‌ڵایه‌تییه‌که‌ی که‌متر نه‌بووه‌و نییه پێگه‌یه‌که گه‌یشتووه‌ته ئاستێک مێژووی کلتوورو فه‌رهه‌نگی کورد به هه‌وڵه مێژووییه مه‌عریفییه‌کانی ئه‌وه‌وه گرێدراوه.\nله ڕووی سیاسیشه‌وه پێگه‌ی مه‌لای کورد له ته‌واوی رووداوو مه‌سه‌له‌و پێشهاته‌کانی میژووی کوردا له ئاستی لوتکه‌دا بووه، هه‌موو ئه‌و شۆرشانه‌ی کورد شانازییان پێوه ده‌کات بووه‌ته مێژووی شوناسی میللی و نه‌ته‌وه‌یی گه‌لی کوردستان له سه‌ر ده‌ستی مه‌لاو به بیرو هزرو بازووی مه‌لا هه‌ڵگیرساون، میژووی سیاسی کورد له شێخی نه‌هرییه‌وه تا شێخ سه‌عید و قازی و مه‌لا مسته‌فای بارزانی گه‌واهیده‌ری ئه‌و ڕاستیه‌ن که مه‌لای کورد سه‌ردێرو ناونیشانی بزافه نه‌ته‌وه‌ییه‌کانی دوو سه‌ده‌ی خه‌باتی به‌رخودانی بوون و مانه‌وه‌ی نه‌ته‌وه‌یی کۆمه‌ڵی کوردوه‌رای بوون .\nئێستاشی له‌گه‌ڵ بێ پێگه‌ی مه‌لای کورد له ڕووی سیاسییه‌وه پێگه‌یه‌کی موشاریکی به‌هێزه‌و له ئاستی باڵاداو له ته‌واوی پێشهاته سیاسییه‌کاندا پێگه‌و ڕۆڵی دیاری هه‌یه چ وه‌ک فه‌تواو ته‌وجیهی گشتی چ وه‌ک کاریگه‌ری له یڕیارو مه‌سه‌له چاره‌نووسسازه‌کانی گه‌لدا که ڕای گشتیی خه‌ڵک و تا ڕاده‌یه‌ک گۆڕه‌پانی سیاسی هێزو لایه‌نه‌کانیش به بایه‌خه‌وه لێی ده‌ڕوانن .\nتایبه‌تمه‌ندی مه‌لای کورد که خاڵی جیاکه‌ره‌وه‌ی زانایانی وڵاتی ئێمه‌یه له زانایانی وڵات و ناوچه‌کانی تری جیهانی ئیسلامی له‌م چه‌ند خاڵه‌ی خواره‌وه‌دا به‌دیار ده‌که‌وێ :\nیه‌که‌م: مه‌لای کورد جیا له زاناو پێشه‌وایانی میلله‌تانی ده‌وروبه‌ری خۆی مه‌لایه‌تی بۆی بووه، ئه‌رک و وه‌زیفه‌یه‌کی گران له‌سه‌ر شانی نه‌ک وه‌رگرتنی ئیمتیازاتی شه‌خسی و قایمکردنی پایه‌ی به‌رژه‌وه‌ندییه تایبه‌ته‌کانی، له یه‌که‌م رۆژی فه‌قێیه‌تییه‌وه ژیانێکی کوله مه‌رگی پڕ زه‌حمه‌ت له پێناو که‌سبی علم و مه‌عریفه‌تدا هه‌ڵده‌بژێرێ و شار به شارو دێ به دێ به دوای دۆزینه‌وه‌ی مه‌دره‌سه‌و موده‌ریسێکی به‌توانادا وێڵ ده‌بێ و ژیانی هیجره‌ت و ده‌رده‌سه‌ری ئیختیار ئه‌کات تا بڕێک زانست و مه‌عریفه‌ی ده‌سکه‌وێ. دواتریش مه‌لایه‌تی ده‌بێته زنجیرێک و ده‌ستو پێی له موماره‌سه‌ی گه‌یشتن به بارودۆخێکی دارایی باش ده‌به‌ستێ و شه‌ووڕۆژی ژیانی به خزمه‌تی خه‌ڵکه‌وه ده‌به‌سترێته‌وه بێ ئه‌وه‌ی وه‌ک زاناو مه‌لای وڵاتان و شوێنانی تر حیسابی ئه‌و مه‌شغه‌ڵه‌ت و گرێدانه‌ی ژیانیان به ژیانی خه‌ڵکه‌وه بۆ بکرێ و ئه‌و ماندووبوونه‌یان له‌به‌رچاو بگیرێ، بۆیه تایبه‌تمه‌ندی مه‌لای کورد له تایبه‌تمه‌ندی باوک ده‌چێ که هه‌میشه چاوه‌ڕوانی به‌خششی لێده‌کرێ نه‌ک وه‌رگرتن، هه‌ر ئه‌مه‌شه وایکردووه وه‌ک ره‌عیه‌ت و ڕۆڵه‌ی ئه‌و باوکه له مه‌لای کورد بڕوانرێ و هه‌ڵکشانی گله‌وگازانده له‌به‌رامبه‌ر داکشانی مه‌دح و پێزانینی خه‌ڵکدا زۆرتر بێ .\nدووه‌م: مه‌لای کورد به پێچه‌وانه‌ی مه‌لای شوێنان و گه‌لانی تر له هه‌ر شوێنێک خه‌ڵک ئاوه‌دانی بنیاتنابێ له‌وێ مزگه‌وت و مه‌دره‌سه‌ی ئاوه‌دانکردووه‌ته‌وه‌و فه‌قێ و قوتابی ڕاگرتووه و بۆ ئه‌مه‌ش نه منه‌ت نه شانازی به‌سه‌ر که‌سه‌وه نه‌کردووه‌و خۆی به به‌رپرسیاری دونیاو قیامه‌ت زانیوه له‌وه‌ی که که‌مته‌رخه‌میی له ئه‌رکه پیرۆزه‌که‌یدا بکات، بۆیه له هه‌ر شوێنێک دوو ماڵ بووبێ مه‌لاو مزگه‌وت و حوجره‌یه‌کیش له‌وێ بوونی هه‌بووه به پێچه‌وانه‌ی گه‌لان و وڵاتانی جیهانی ئیسلام که مه‌دره‌سه‌و شوێنی زانایان له شاره گه‌وره‌و به‌ناوبانگه‌کان و له به‌رزترین ئاستی بایه‌خی ئابووری و شارستانیدا بووه و ئێستاشی له‌گه‌ڵ بێ ئه‌و جیاوازییه به ئاشکرا هه‌ستی پێده‌کرێ .\nسێیه‌م: له مه‌دره‌سه‌و ناونیشانه زانستییه‌کانی دنیادا وا باوو جێگیره که مامۆستا قوتابی قبووڵ ده‌کات و له‌به‌رامبه‌ریشدا مه‌ڵبه‌ندو شوێنه زانستییه‌کانی زانایان قوتابی قبووڵ ده‌که‌ن، به‌ڵام خاسییه‌تی مه‌لای کورد له‌مه‌شدا تایبه‌تمه‌ندی خۆی هه‌یه به درێژایی مێژووی هه‌بوونی ئه‌م چینه زانستییه‌ی کورد قوتابی گه‌ڕاوه‌و مه‌لای قبووڵ و ئیختیار کردووه‌و له هه‌ر جێیه‌ک مه‌یلی بووبێ و پێی باش بووبێ خوێندوویه‌تی و مه‌لای موده‌ریسیش به ڕه‌حابه‌تی سه‌دره‌وه قوتابییه‌که‌ی وه‌ک رۆڵه‌و شاگردی خۆی قبووڵکردووه مه‌گه‌ر بێجێیی و ده‌سه‌به‌رنه‌بوونی بارودۆخی ماڵی و دارایی ڕێگربووبێ .\nده‌رباره‌ی ئه‌و خزمه‌ته‌ش که مه‌لای کورد له هه‌موو بواره جیاجیاکانی ژیانی کۆمه‌ڵگه‌و نه‌ته‌وه‌که‌ی خۆی و مرۆڤایه‌تیدا کردوویه‌تی ئێمه له ئاماژه‌یه‌کی خێرای ناو ئه‌م نووسینه‌دا ته‌نیا ده‌توانین وه‌ک سه‌ره‌قه‌ڵه‌م باسیان بکه‌ین چونکه ئه‌گه‌ر بمانه‌وێ حه‌قی ته‌واوی خۆی پێبده‌ین به چه‌ندین به‌رگی کتێب بۆمان نانووسرێته‌وه .\nسه‌ره‌تا له کایه‌ی ئه‌ده‌بی و مه‌عریفیدا مه‌لای کورد ناوبانگێکی به میلله‌تی کورد و ئوممه‌تی ئیسلام به‌خشیوه که هیچ پیشه‌و ناونیشان و چین و توێژێک نه‌یتوانیوه مللانێی له‌گه‌ڵدا بکات. مه‌لای کورد له ڕیی مه‌لای جزیری و خانییه‌وه یه‌که‌مین ده‌قی ئه‌ده‌بی کرمانجی ده‌نووسنه‌وه‌و کورد ده‌که‌نه خاوه‌نی ئه‌ده‌بی نووسراو، نالی یه‌که‌مین که‌سه شیعر به کوردی ده‌نووسێ و کورد ده‌کاته خاوه‌نی شیعری خۆماڵی .\nئه‌و خه‌رمانه له ئه‌ده‌بیات و مه‌عریفه‌ی کوردی که مه‌لا شاعیره‌کانی کورد وه‌ک مه‌ولانا و نالی و مه‌وله‌وی و مه‌حوی و بێخودو سه‌دانی تر سه‌ریه‌کیانناوه به‌سه بۆ ئه‌وه‌ی راستی و درووستی خزمه‌تی بێوێنه‌ی مه‌لای کورد بسه‌لمێنێ .\nله بواری مه‌عریفه‌ی ئاینیشدا له ابن سه‌لاح وابن خلکان و باقلانی و موسه‌نیفه‌وه بگره تا مه‌ولاناو بێتووشی و ابن حاج و عه‌للامه‌ی نۆدشی و پێنجوێنی و مامۆستا باقرو مه‌لای عبدالکریمی موده‌ریس و هه‌زارانی تر مه‌لای کورد به هه‌زاران توحفه‌و باخ و گوڵزاری زانست و مه‌عریفه‌ی خستووه‌ته پاڵ باخ و باخاتی بیرو فیقه و علوومی ئوممه‌تی ئیسلام که تا دونیا دونیا بێ شانازی پێوه ده‌کرێ .\nله بواری ڕینموویی ئاینی و ئه‌خلاقی و ڕێبه‌رایه‌تیی کۆمه‌ڵایه‌تیشدا مه‌لای کورد پارێزه‌رێکی سه‌ره‌کی که‌سایه‌تیی ئیسلامی و بنیاتنه‌ری مه‌وسووعه‌ی په‌یڕه‌وی کۆمه‌ڵگه‌یه‌کی شیرازه نه‌بچڕاوو ئابڕوومه‌ندی مرۆییه که بێ هیچ ته‌کلیف و ئیمتیازێک خۆبه‌خشانه وه‌ک ئه‌رکێکی به‌رپرسیارانه‌ی دینی و ئه‌خلاقی و نیشتمانی و مرۆیی خۆی پێوه پایه‌ندکردووه\nئه‌و خزمه‌ت و هه‌ڵوێسته‌ش که مه‌لای کورد له پاڵ چه‌رمه‌سه‌ری و تاڵی و شیرینی قۆناغه‌کانی ژیانی سیاسی و کۆمه‌ڵایه‌تی میلله‌ته‌که‌یدا کردوویه‌تی و نواندوویه‌تی هیچی له هه‌وڵه پیرۆزه‌کانی تری پێناو ئاین و ژیانی دونیاو قیامه‌تی خه‌ڵک که‌متر نییه‌و نه‌بووه.\nمه‌لای کورد هه‌میشه له سه‌نگه‌ری گه‌ل و به‌رخودانی میلله‌ته‌که‌یدا قوربانی به ژیان و ماڵی خۆی داوه‌و له‌سه‌ر به‌ردێک و به‌نانه ڕه‌قێک توانیوێتی له پاڵ خه‌ڵکدا ئه‌رکه‌کانی جێبه‌جێ بکات که وه‌ک ئاشکرا ئه‌رکی مه‌لایه‌تی له هه‌موو بواره‌کانی ژیانی گه‌ل و خه‌ڵکه‌که‌یدا ئه‌رکی شه‌وانه‌و ڕۆژی و هه‌مه لایه‌نه‌ی بێوچانه به شێوه‌یه‌ک که ئه‌گه‌ر مه‌لای کورد له شوێنێک یان له رووداوو کاتێکدا به ناچاری و بێ ویستی خۆی ئاماده‌یی نه‌بووبێ، خه‌ڵک وه‌ک ئه‌و کاروانه‌یان لێهاتووه که له بیابانێکی نادیارو چۆڵگه‌یه‌کی قاقڕدا ده‌لیل و شاره‌زاکه‌یان لێ بزر ده‌بێ .\nژماره‌ی سه‌ردان : 9174211


كه‌یسه‌كه‌ی ئامانج بابانی‌و قه‌یرانی غازو هێلكه\nقسه‌مان له‌سه‌ر ئه‌وه نیه كه به‌های مرۆڤ‌و خه‌ڵكی ئه‌م كوردستانه بگاته ئه‌و راده‌یه‌ی كه خوێنی چه‌ندین كه‌س بكرێته كه‌ره‌سته‌ی ململانێی كه‌سی‌و حزبی‌و كۆمپانیاو پاره‌و پول كه له‌مێژوی وڵاتاندا كه‌م شتی وا رویداوه، به‌وانه‌ی كه به‌خوێنرشتن و دژه مرۆڤایه‌تی و فاشیست و شۆفینیش ناسراون.\nكه‌س هه‌یه له‌بێویژدانی له‌و ئاسته‌دا بێت كه گومانی له‌كوشتنی سێ گیانی بێگه‌ردی په‌پوله‌یی هه‌بێت و قسه نه‌كات و له‌كاتی ناكۆكی له‌گه‌ڵ لایه‌ن‌و كه‌سی گومانلێكراودا بێته ده‌نگ‌و هه‌ندێك به‌ڵگه بخاته‌رو كه قسه‌یه‌كی یه‌كجار مه‌ترسیدار هه‌ڵده‌گرێت و ده‌كرێت كه‌یسه‌كه ژێره‌وژور بكات.\nبۆ به‌دبه‌ختی فه‌رمانگه‌یه‌كی هه‌ستیارو گرنگی وه‌ك به‌ڕیوه‌به‌رایه‌تی به‌ڵگه‌ی تاوان ببێته دارده‌ستی حزب و لایه‌ن و به‌پێی ره‌وش و داواكاری حزب بریار بدات و به‌فه‌رمانی لایه‌نیتر بێده‌نگی هیه‌ڵبژێرێت یان قسه‌یه‌ك بكات كه گومانی گه‌وره بخاته سه‌ر رێڕه‌وی كه‌یسه‌كی هه‌ستیاری له‌م حۆره، به‌ڵكو قسه‌ی ترسناك‌و وژدان هه‌ژێن له‌سه‌ر كه‌یسێكی رودانی تاوانی تێدا بێت و كوردستانی هه‌ژاندبێت و هه‌ر نه‌بێت روحی منداڵێكی په‌پوله ئاسای تێدا به‌هه‌ده‌ر چووبێت به‌جیا له ژن و پیاوێك.\nئه‌وه‌ی له‌م كوردستانه روروده‌دات زۆر ناخ هه‌ژێنه‌و بێ وێنه‌یه:\n* ئه‌گینا كه‌یسه‌كه‌ی ئامانج بابانی كه وا بۆ چوار مانگ ده‌چێت ئه‌و تاوانه روویداوه، داخراو له‌م ماوه درێژه‌دا كه‌س نه‌بوو قسه‌ی ترسناكی له‌م جۆره‌ی ئه‌مرۆی به‌ڕێوه‌به‌ری به‌ڵگه‌ی تاوان بكات، بۆچی له‌م كاته‌دا باس له‌م گومانه‌كه ده‌كرێت؟\n* له‌م ماوه‌یه‌دا، بۆچی باس له‌كه‌سانی له‌دووره‌وه تۆمه‌تباركراو به راشكاوی نه‌كرا و كه‌س نه‌یوێرا ئاماژه‌ی روون و دروست به‌ئاشكرا به‌كه‌س بكات، به‌تایبه‌تی به‌رێوه‌به‌رایه‌تی به‌ڵگه‌ی تاوان كه ده‌بێت ویژدان سه‌نگی مه‌حه‌كی كاركردن و راستگۆییان بێت و به‌داخه‌وه به‌م قسه‌كردنه و گومانكردنه زۆر دره‌نگ و به‌مه‌به‌ست دواخراوه و ئه‌م بێده‌نگیه‌ی له‌م ماوه دوورودرێژه‌دا ده‌كرێت به‌خۆیانیش له‌گه‌ل ئه‌نجامده‌رانی ئه‌و تاوانه تۆمه‌تبار بكرێن، كه بۆچی له تاوانێكی ئاوها بێ هه‌ڵوێست بوون و پێیان به‌سه‌ر ویژدانی خۆیاندا ناوه و بێده‌نگیان هه‌ڵبژاردووه؟\n* بۆچی له‌م قه‌یرانی غازه‌ی ئه‌مرۆ و ئه‌وه‌ی په‌یوه‌سته به كۆمپانیا و ته‌نده‌ر و ململانێی حزبی و پاره‌وه و له‌گه‌ڵ ئه‌وه‌ی له رووی كه‌سیه‌وه به ئاماژه‌ش بێت په‌یوه‌ندی به‌م كێشه و قه‌یرانه‌وه هه‌یه و كتومت له‌م كاته‌دا باس له كه‌یسه‌كه‌ی ئامانج بابانی ده‌كرێت؟\n* مه‌عقوله لای ئه‌م ده‌سه‌ڵات و حزبانه‌ی هه‌رێمی كوردستان، خوێنی سێ په‌پوله‌ی بێتاوان به‌قه‌د كۆمپانیا و پاره و قه‌یرانی غاز و هێلكه و مریشك به‌های نه‌بێت؟\nبۆیه ده‌كرێت خه‌ڵكی كوردستان به قووڵی بیر له‌وه‌بكاتیه‌وه و باش ئه‌م ده‌سه‌لاته به حزب و فه‌رمانگه هه‌ستیاره حكومه‌تیه مرۆڤایه‌تیه دارده‌سته‌كانی حزبه‌كان بناسێت و بزانێت كه ئه‌وانه‌ی ئه‌م پۆستانه‌یان به‌ده‌سته‌وه‌یه چه‌ند ملكه‌چی حزبه‌كانن و ویژدانیان له‌به‌ر به‌رژه‌وه‌ندی تایبه‌تی سواوه به خۆیان بونه‌ته خزمه‌تكاری كه‌سی ده‌سترۆیشتووی نێو حزبه‌كان. به‌راستی زوڵم له‌م ئاسته‌دا و به‌م جۆره بێوێنه‌یه له لایه‌ن خه‌ڵكو ده‌سه‌لاتی خۆته‌وه له‌به‌رامبه‌ر هاوڵاتیانی خۆت، له مێژووی مه‌غۆل و عوسمانی و توركیشه‌وه دژ به ئه‌رمه‌ن و كوردیش نه‌كراوه. \n46 خۆپیشاندان له دهۆك چی ده‌گه‌یه‌نێت؟\n47 به‌ڵێ ده‌توانن شكۆی په‌رله‌مان بگێڕنه‌وه\n48 خه‌ڵك له‌نێوان خۆپارێزی‌و زیاده‌رۆییدا\n49 به‌ڕاستی ئه‌و گۆڕانه‌ی هه‌بو به‌رده‌وام نیه


بەم نزیکانە یاری تێیکەن (Tekken) بۆ هەردوو سیستەمی ئەندرۆید و ئای ئۆ ئێس بەردەست دەبێت – کەی ئای تی ئێن\nئای ئۆ ئێس 22, ئاب 2017\nئەگەر یاریمان بە Tekken نەکردبێت ئەوا بە دڵنیایەوە ناویمان بیستووە، ئەمرۆ ستۆدیۆی گەشەپێدەری یاریەکە Bandai Namco ڕایگەیاند کە یاریەکە ئامادەکراوە بۆ ئەوەی لەسەر هەردوو سیستەمی ئەندرۆید و ئای ئۆ ئێس بڵاوبکرێتەوە و لە ئێستادا بەشێوەی تاقیکاری لە وڵاتی کەنەدا بڵاوکراوەتەوە و بەکارهێنەرانی ئەم وڵاتە دەتوانن دایبگرن. یاری Tekken بۆ یەکەم جار لەسەر ئامێری Arcode لە ساڵی ۱۹۹٤ بڵاوکرایەوە و دوای یەک ساڵ واتە لە ۱۹۹٥ بۆ پلەیستەیشن ۱ بڵاوکرایەوە.\nگەشەپێدەری ناوبراو ئەوەشی ڕاگەیاند کە هەرکەسێک ئارەزوو بکات ئەوا لە ڕێگەی ئەم بەستەرەوە کرتە بکە دەتوانێت ناوی خۆی تۆماربکات و لەگەڵ بڵاوکردنەوەی یاریەکە نامەیەکی ئاگادارکردنەوەی پێبگات. ئەوانەی پێشوەخت ناویان تۆماردەکەن ئەوا لەگەڵ بڵاوکردنەوەی یاریەکە هەندێ تایبەتمەندیان وەکو XP Booster و چەند شتێکی تر پێدەگات کە لەیاریەکەدا گرنگن، لەم یاریەدا کەسایەتیەکی شاراوە و تایبەتی تێدا دەبێت.\nئەمەش ڤیدیۆی ناسینی یاریەکەیە:\n[su_youtube url=”https://youtu.be/yNm1h7mdE5g” width=”500″ height=”300″] (بۆ بیرهێنانەوە): ئەمساڵ بەشێکی نوێی زنجیرەکە لە مانگی ٦ بڵاوکرایەوە کە ئەمە بەشی حەوتەمی یاریەکەیە و بۆ ئامێرەکانی PS4 و Xbox one و Microsoft Windows.\nتاگەکان ئای ئۆ ئێس ئەندرۆید Tekken مۆبایل نوێ یاری


حەوت سەرنج دەربارەی ناڕەزایەتییەکانی ئەم ساتەی ئێران\nیەکەم: ئەم شەپۆلە لە خۆپیشاندان شەپۆلێکی سەتاسەرەییە، بەشێکی گەورەی کۆمەڵگای ئێرانی گرتۆتەوە، ڕەنگە سەرەتاکەی پابەستی دەستپێشخەری باڵە کۆنەپارێزەکەی ناو ڕژێم خۆی بووبێت دژ بە حکومەتەکەی ڕۆحانی، بەڵام لە ئێستادا خۆپیشاندانەکان لەدەستی ئەوان چۆتەدەرەوە و بووە بە جوڵەیەکی بەرفراوانی کۆمەڵگا دژ بە حوکمڕانییە ئیسلامییەکە.\nدووھەم: لە ماوەیەکی کورتدا ناڕەزایەتییەکان گۆڕانێکی چۆنایەتییان بەسەردا ھاتو لە ناڕەزاییەتیەکی ئابورییەوە گۆڕاوە بۆ ناڕەزاییەتییەکی سیاسیی، لە خۆپیشاندن دژ بە بەرزبوونەوەی نرخی شت و مەک و پێداویستییە بنەڕەتییەکانەوە گۆڕاوە بۆ خۆپیشندان دژ بە سیستمە سیاسییەکە. بە مانایەکی دیکە داخوازییەکان تەنھا وەک داخوازیی ئابوریی و کۆمەڵایەتییەوە نەماونەتەوە و داخوازیی سیاسیشیان چوەتەسەر.\nسێھەم: بەڵام ئەو گۆڕانە لە ئابورییەوە بۆ سیاسەت نابێت ئەوە لەبیربباتەوە کە ھۆکاری ڕاستەقینەی ناڕەزاییدەربڕینەکان تێکچوونی ژیانی ڕۆژانەی کۆمەڵگای ئێرانی و نەتوانینی دابینکردنی پێداویستە ھەرە سەرەکیی و بنەڕەتییەکانی ئەو ژیانەیە. ئەمەش بەھۆی بەرزبوونەوەیەکی بەرچاوی نرخی خۆراک، دروستبوونی نابەرابەرییەکی گەورە لەو کۆمەڵگایەدا، ئامادەگیی گەندەڵییەکی گەورە و بەرفراوان، ھاتنەخوارەوەی ئاستی بەرھەمھێنان، قەیرانی ئابوریەک کە پشتی تەواوی تەنھا بە ئابوری نەوت بەستوە، بێکارییەکی گەورەی گەنجان، پیس بوونی ژینگە، ھتد...\nچوارەم: ئەوەی شوێنی تێڕامانە لەم شەپۆلە تازەیەی خۆپیشانداندا ئەوەیە لە ناوچە پەراوێزییەکانەوە دەستیپێکرد و دواتر بەرەو سێنەتەرە گەورەکانی دەسەڵات و سیستمە سیاسییەکە ڕۆیشت: لە مەشھەدەوە سەری ھەڵدا و لە ئێستادا گەیشتۆتە تاران، لەکاتێکدا یەکێک لە کێشە سەرەکییەکانی بزوتنەوە ناڕەزاییەکانی پێشتری ئەو وڵاتە لەوەدابوو کە تەنھا لە سنووری شارە گەورەکاندا قەتیس دەبوو، بەتایبەتی لە سنووری تاراندا، وەک بزوتنەوەی سەوز لە ساڵی ٢٠٠٩دا.\nپێنجەم: ئەم بزوتنەوەیەی ئێستا بزوتنەوەی بەشە ھەژار و پەراوێزیەکەی کۆمەڵگای ئێرانییە، لەکاتێکدا بزوتنەوەکانی پێشوتری ئەو وڵاتە زیاتر بزوتنەوەی خوێندکاران و چینی ناوەڕاستی کۆمەڵگا بوو. ئەوەی ئێستا لەسەر شەقامەکانە خەڵکە بە مانا سادەکەی، واتە بەشی خوارەوە کۆمەڵگا.\nشەشەم: ڕەنگە زەحمەت بێت ئەم بزوتنەوەیەی وەک تاکە بزوتنەوەیەک ببینین، لەڕاستیدا رەنگە ئەوەی ئەم بزوتنەوەیە لەوانەی پێشخۆی جیاباتەوە ئەوەبێت کە ئەمجارە بزوتنەوەکە ”یەک“ بزوتنەوە نییە، بەڵکو زیاد لە بزوتنەوەیەکە کە ھەندێک شتی ھاوبەش و ھەندێک جیاوازیی سەرەکییان تێدایە. بۆ نموونە خۆپیشاندان لە ناوچە کوردستانییەکاندا دابڕاو نییە لەو مەسەلەیەی ناوی ”مەسەلەی کورد“ە و پابەستی مافەکانی میلەتێکی چەوساوەی ناو ئەو وڵاتەیە. لەناوچە کوردستانییەکاندا ژێرخانی سەرەکیی ناڕەزاییەتییەکان کورتنابێتەوە تەنھا بۆ داواکاری ئابوریی و سیاسیی گشتیی، بەڵکو ھەندێک لە خواستەکانی ئەو ناوچانە پابەستن بە کوردبوونی ئەوان و بە ”مەسەلەی کورد“ەوە لەو وڵاتەدا.\nحەوتەم: لە ئێستادا ھەندێک مەیلی ترسناک لەناو ئەم بزوتنەوەیدا دەبینرێت کە پێویستە لەیادنەکرێت و ببینرێت، لەوانە بۆ نموونە خەونی ترسناک و خراپی گەڕانەوە بۆ سیستمی پاشایەتی.


په‌كه‌كێ دوو كه‌چێن ئێزدی ره‌ڤاندن - دارکا مازی\nپه‌كه‌كێ دوو كه‌چێن ئێزدی ره‌ڤاندن\nرێخستنا په‌كه‌كێ دوو كه‌چێن ئێزدی ل باشوورێ كوردستانێ ره‌ڤاندن و ب دارێ زۆرێ ئه‌و برن چیایێ قه‌ندیلێ.\nچاڤكانیێن پێگه‌ها «داركا مازی» ل باشوورێ كوردستانێ ئه‌شكه‌ره كر، چه‌كدارێن په‌كه‌كێ ل رۆژێن رابووری دوو كه‌چێن ئێزدی ژ كۆمه‌لگه‌ها «تل قه‌سه‌ب» و گوندێ «كۆجۆ» ره‌ڤاندنه و ئه‌و ب دارێ زۆرێ برنه چیایێ قه‌ندیلێ.\nده‌ست نیشان كر، یێك ژ وان كه‌چان ب ناڤێ «فیرده‌وس فارس مووسا» ژ ئاكنجیێن كۆمه‌لگه‌ها «تل قه‌سه‌بێ» یه و كه‌چا دن ژی ب ناڤێ «شیلان خدر خه‌له‌ف» نێ ناس كرن و ئه‌و ژ گوندێ «كۆجۆ» یه، چه‌كدارێن په‌كه‌كێ ل رۆژا 24 مه‌ها گولانا ئیسال 2021ێ ئه‌و ره‌ڤاندنه و ل هه‌مان رۆژێ ڤه‌گوها‌ستنه قه‌ندیلێ.\nفیرده‌وس ته‌مه‌ن 21 ساله و هه‌روه‌ها شیلان ژی ته‌مه‌ن 17 ساله.\nرێخستنا په‌كه‌كێ ژ بۆی چێكرنا شه‌رڤانان، پشت به‌ستنێ ل سه‌ر ره‌ڤاندنا، كه‌چ، زارۆك و جوانێن كورد ژ هه‌ر چار په‌رچه‌یێن كوردستانێ دكه‌ت، ئه‌ڤ یێك ژی ژ ئالیێ رێخستنێن مافێن مرۆڤان و رێخستنێن مافێن زارۆكان و سازیێن ناڤده‌وله‌تی ڤه هاتییه ته‌سبیت كرن.\nژ ده‌ما ئێریشا ته‌رۆرا داعشێ ل سه‌ر شه‌نگالێ، رێخستنا په‌كه‌كێ ب سه‌دان كه‌چ و جوانێن ئێزدی ره‌ڤاندنه و هه‌یا رۆژا مه یا ئیرۆ چاره‌نڤیسا وان نه‌دیاره، ل سالا رابووری هه‌ژماره‌كا دایك و باڤێن كو په‌كه‌كێ زارۆكێن وان ره‌ڤاندنه، ل شه‌نگالێ بانگ ل گه‌لێ ئێزدی كرن كو رێ نه‌دن ئێدی په‌كه‌كه زارۆكێن وان ب خاپینیت و ب زۆر كێشی چیا بكه‌ت، ره‌ڤاندنا زارۆكان ژی ب ده‌واما فه‌رمانا داعشێ ب ناڤ كرن.


نوێنەری حكومەتی هەرێم لە بەغدا: هەرێم ئامادەیە هەموو نەوتەكەی ڕادەستی بەغدا بكات |\nHome چاوپێکەوتن نوێنەری حكومەتی هەرێم لە بەغدا: هەرێم ئامادەیە هەموو نەوتەكەی ڕادەستی بەغدا بكات\non: تشرینی یه‌كه‌م 30, 2019 In: چاوپێکەوتن, سەرەکیNo Comments\nبودجەی پێشمەرگە تەنها ئیمزای عادل عەبدولمەهدیی ماوە\nفارس عیسا، نوێنەری حكومەتی هەرێمی كوردستان لە بەغدا ئاشكرای دەكات، كە هەرێم ئامادەیە سەرجەم نەوتەكەی ڕادەستی بەغدا بكات بە مەرجێك بەغدا پارەی گرێبەست و قەرزی كۆمپانیاكان بداتەوە و ڕێككەوتنی كۆنكرێتی هەبێت بۆ چارەسەری كێشەی ئیمتیازاتی هاووڵاتییانی هەرێم و دەشڵێت: ״پێشبینی ناكەم بڕینی بودجە لە بەغداوە دووبارە ببێتەوە״.\nفارس عیسا لە چاوپێكەوتنێكی ״ئاژانس״دا ئاماژە بەوە دەكات، كە سەقفێكی كاتی بۆ گفتوگۆی نێوان هەرێم و بەغدا دیاری نەكراوە و بڕیاریش دراوە 16ی مانگی تشرینی دووەمی داهاتوو پڕۆژەیاسای بودجەی 2020 دەنگی لەسەر بدرێت لە پەرلەمان و دەشڵێت: ״بودجەی پێشمەرگە ئیمزای عادل عەبدولمەهدیی ماوە״.\nئاژانس: دانوستانی نێوان حكومەتی هەرێمی كوردستان و بەغدا بە چی ئاستێك گەیشتووە؟\nفارس عیسا: ژمارەیەك كۆبوونەوە لە لایەن لیژنەی تایبەتی دانوستانی نێوان بەغدا و هەرێمی كوردستان بە ڕێوە چووە، كە گفتوگۆكان لەسەر پرسی ئاساییكردنەوەی دۆخی كەركوك، ماددەی 140، دارایی و نەوت و غاز بووە، هەر چەندە نەگەیشتووین بە ڕێكکەوتنی كۆتایی، بەڵام لێكتێگەیشتنی باش هەیە، لە ئێستاشدا دۆخی سیاسی و ئەمنیی عێراق كاریگەریی لەسەر بەرەوپێشەوەچوونی زیاتر بۆ گفتوگۆكان درووست كردووە و هەوڵەكانیش بۆ دانوستان بەردەوامە.\nئاژانس: ئەگەری ڕێككەوتن لە ئەگەری ڕێکنەكەوتن زیاترە؟\nفارس عیسا: ئیرادەی ڕێکكەوتن لە نێوان هەردوو لا هەیە، هەردوو لا گەیشتوون بەو قەناعەتەی كە بە پێی دەستوور و یاسا كارپێكراوەكانی عێراق دەبێت كێشە هەڵواسراوەكانی نێوانمان چارەسەر بكەین، بۆیە هەوڵ بۆ چارەسەر و كۆتایی هاتن بە كێشەكان دەدەین، ئەمەش بە تەواوەتی بە دڵی ئێمە و ئەوان نابێت، بەڵكوو لەسەر كۆمەڵێك خاڵی هاوبەش بڕیار لەسەر ڕێكکەوتن دەدەین.\nئاژانس: خاڵی ناكۆكی گفتوگۆكان لە نێوان هەرێم و بەغدا لەسەر چییە، تەنها ڕێژەی هەناردەی نەوت و ڕێژەی ڕادەستكردنی نەوتە بە بەغدا یان گرفتی تر هەیە؟\nفارس عیسا: كێشەكان خۆی دەبینێتەوە لەسەر نەوت، ماددەی 140، ئاساییكردنەوەی بارودۆخی كەركوك، باشترین ڕێگە بۆ چارەسەركردنیان كێشەی یاساییە لە یاسای نەوت و غازدا، كە لەم بارەیەوە ڕێكکەوتن كرا، ئەو كات هەولێر و بەغدا كۆتایی بە كێشەكانی نێوانیان دێت، حكومەتی هەرێم كێشەی لە ڕادەستكردنی نەوتدا نییە، بەڵام دەمانەوێت شایستە داراییەكان بۆ خەڵكی كوردستان بگەڕێتەوە.\nئاژانس: بە پێی زانیارییەكان، حكومەتی هەرێم 36 ملیۆن دۆلار قەرزدارە، بەڵام حكومەتی عێراق 46 ملیۆن دۆلاری هەرێم قەرزدارە، بۆ گەڕاندنەوەی پارەی هەرێم چی كراوە؟\nفارس عیسا: هەرێم بە هۆی بڕینی مووچە و بودجەی عێراق لە ساڵی 2014 هەروەها زۆریی ئاوارەكان و شەڕی داعش تووشی قەرزێكی زۆری دەرەكی و ناوخۆیی بوو، لە چوارچێوەی دانوستانەكانی نێوانمان بە ئامادەبوونی سەرۆكوەزیرانی هەرێم و سەرۆككۆماری عێراق و سەرۆكی فراكسیۆنە كوردییەكان و بەرپرسانی بەغدا ئەو ژمارەیەی لای ئێمە و ئەوان هەیە گفتوگۆی لەسەر كراوە، بەڵام عێراقیش بۆچوونی خۆی هەیە، هەرچەندە دۆخی سیاسیی ئێستای عێراق كەوتووەتە دەست خەڵك، بەڵام گەشبینم بە هەوڵەكان و گفتوگۆكان لە هەموو ڕووەكانەوە بۆ چاسەری كێشەكان و پێم وایە لەسەر ئەم مەسەلەیەش بە ڕێکكەوتن دەگەین.\nئاژانس: دەبێت هەرێم خۆی بۆ ئەگەری بڕینی بودجە و مووچە ئامادە بكات وەك چۆن پێشتر عەبادی لە ساڵی 2014 كردی؟\nفارس عیسا: نا ئەوە ڕوو نادات، چونكە لە ناو گۆڕەپانی سیاسیی عێراق عەقڵییەت و نەفسییەتی جیاواز هەیە، هەندێك لایەن ئەگەر ئێستا لە دەسەڵاتدا بن لە عەبادی زیاتر بەرامبەر بە هەرێم بڕیاری توندیان دەبێت، ئێستاش دۆخەكە گۆڕاوە و نامانەوێت ئەوەی ڕابردوو دووبارە ببێتەوە و پێشبینیی ئەوەش ناكەم.\nئاژانس: هەرێم ئامادەیە جگە لەو 250 هەزار بەرمیل نەوتەی كە بەغدا داوای دەكات، تەواوی بەرهەمی نەوت ڕادەستی بەغدا بكات؟\nفارس عیسا: بەڵێ، چونكە بە پێی دوا ڕاپۆرتی كۆمپانیای بازاڕگەریی نەوتی عێراق (سۆمۆ)، حكومەتی هەرێم ڕۆژانە زیاتر لە 400 هەزار بەرمیل نەوت بەرهەم دێنێت، لەم ڕێژەیەش دەبێت 250 هەزار ڕادەستی بەغدا بكات، 150 بەرمیلەكەی تریش بۆ خەرجیی ناوخۆی كۆمپانیاكان و كارەبا تەرخان كراوە، چارەسەری ئەم كێشەیەش بە ڕێکكەوتنی سیاسی و دەستكاریكردنی یاسای نەوت و غازی عێراق و چاودێریی نێودەوڵەتی كارێكی باش دەبێت، ئەو كات هیچ كێشەیەك لە نێوان هەرێم و بەغدا نامێنێت، حكومەتی هەرێم ئامادەیە هەموو نەوتەكەی تەسلیم بە بەغدا بكات، بەڵام بە سەرجەم گرێبەست و قەرزی كۆمپانیاكانەوە، لە بەرامبەر ئەوە دەبێت ڕێكکەوتنێكی وەها هەبێت ئیمتیازاتی خەڵكی كوردستان بە شێوەیەكی كۆنكرێتی چارەسەر بكرێت، نەك بە گۆڕینی دەموچاوەكانی بەغدا بە میزاج بەرژەوەندیی خەڵكی كوردستان ڕووبەڕووی مەترسی بكاتەوە.\nئاژانس: هەرێمی كوردستان پڕۆژەیاسایەكی نوێی بۆ چۆنێتیی هەمواركردنەوەی یاسای نەوت و غاز هەیە؟\nفارس عیسا: حكومەتی هەرێم لە ساڵی 2017 پڕۆژەیەكی ئامادە كردبوو، تەنانەت ئەوەشی تێدابوو ئەگەر یاساكە پەسەند نەكرێت، مافی حكومەتی هەرێمە سەربەخۆ نەوتەكەی بفرۆشێت، دەمانەوێت بە دەستكارییەوە كار لەسەر ئەو پڕۆژەیە بكەین.\nئاژانس: سەقفی زەمەنی بۆ گفتوگۆكانی نێوان بەغدا و هەرێم دیاری كراوە؟\nفارس عیسا: بە داخەوە دیاری نەكراوە، سیاسەتی كاك مەسرور بارزانی، سەرۆكوەزیرانی هەرێم بە جۆرێكە دانوستان لەسەر سەرجەم كێشەكانی هەرێم و بەغدا دەكات، بڕیار دراوە لە ڕۆژی 16ی مانگی داهاتوو پڕۆژەیاسای بودجەی 2020 لە پەرلەمان پەسەند بكرێت، دەبێت پێشوەخت لەسەر كێشەكان ڕێكکەوتن بكەین.\nئاژانس: پەیوەندیتان لەگەڵ نوێنەرانی كورد لە پەرلەمانی عێراق كەمێك ساردە، ئەوان ئاگاداری ئیشوكارەكانتان نین، بۆچی هەماهەنگیتان كەمە؟\nفارس عیسا: پێش خۆم نازانم هۆكارەكە چی بووە، بەڵام لە دوو مانگی ڕابردوودا كە دەستبەكار بووم سەردانی سەرجەم كوتلەكانم كردووە و دانیشتنم لەگەڵ هەموویان هەبووە، گفتوگۆمان لەسەر نوێترین سیاسەتی حكومەتی هەرێمی كوردستان كردووە، زۆر پەرلەمانتار بۆ ئیشوكارەكانیان ڕۆژانە كارئاسانیان بۆ دەكەین.\nئاژانس: هۆكار چییە كە سەرجەم كوتلە كوردییەكان بە ئاگا نین لە ڕاپۆرتی خەرجییەكانی حكومەتی هەرێم بۆ پڕۆژەیاسای بودجەی هەرێم؟\nفارس عیسا: مەسەلەكە ئەوەیە ئەوان لە پشوودا بوون، هاوكات دۆخی بەغدا تێك چوو و خۆپیشاندان كرا، ئێستاش بە فەرمی ڕاپۆرتەكەمان بۆ حكومەتی بەغدا ناردووە كە وەڵاممان درایەوە بێگومان ئەندامانی فراكسیۆنە كوردییەكان ئاگادار دەكەین.\nئاژانس: لەسەر پرسی بودجەی پێشمەرگە بەغدا هەڵوێستی چۆنە؟ چاوەڕوان دەكرێت بودجەی پێشمەرگەش بنێرێت یان ئەوەش كێشەیەكی ترە؟\nفارس عیسا: بودجەی پێشمەرگە ئامادە كراوە، 816 ملیار دینارە و دەبوایە مانگانە 68 ملیار دینار خەرج بكرێت، ئێستا تەنها ئەوەندە ماوە عادل عەبدولمەهدی، سەرۆكوەزیرانی عێراق واژۆی لەسەر بكات.\nئاژانس: خۆپیشاندانەكانی بەغدا لە بەرژەوەندیی ڕێكکەوتنی هەرێم و بەغدایە یان بە پێچەوانەوە؟\nفارس عیسا: خەڵك داوای ماف دەكات، لە عێراق خزمەتگوزاری و ئاسایش بوونی نییە، بەڵام بۆ ئێمە بەردەوامیی ئاسایش و پڕۆسەی سیاسیی ئێستا بە باشتر دەزانین، چونكە نازانین لە داهاتوودا ڕووبەڕووی چ لایەن و كەسایەتییەك دەبینەوە.\nئاژانس: چاوەڕێ دەكەن بەغدا پێی ڕازی بێت یان دیوانی چاودێریی دارایی بەغدا وردبینیی تێدا دەكات؟\nفارس عیسا: ناتوانم بڵێم دیوانی چاودێریی دارایی وردبینی دەكات، ئێمە سەرجەم خەرجییەكانمان بە شێوەیەكی شەفاف و بە ژمارە ڕوون كردووەتەوە.\nئاژانس: ڕێکكەوتن هەیە كە ئەو دیوانە بێتە هەرێم وردبینی لە داهاتدا بكات؟\nفارس عیسا: ئێمە لە هەرێمی كوردستان دیوانی چاودێریی خۆمان هەیە و پەیوەندی و هاوكارییان لەگەڵ دیوانی چاودێریی عێراق هەیە.\nئاژانس: نووسینگەكەتان پێشتر لە ئەنجوومەنی وەزیراندا بوو ئێستا لە دەرەوەی ئەو بینایەیە؟\nفارس عیسا: لە ناو ئەنجوومەنی وەزیران و دەرەوەش نووسینگەمان هەیە.\nئاژانس: زیاتر لە كام نووسینگەیە دادەنیشیت؟\nفارس عیسا: ئێمە تەنها ئیشوكاری ئیداری ناكەین، بەڵكوو پاش دەوام كاروباری پەیوەندیمان هەیە و سەردانی لایەنە سیاسییەكان دەكەین، بۆیە بە پێی پێویست لە هەردوو لا دادەنیشم.\nئاژانس: پرسیاری ئەوە دەكریت بۆچی نوێنەری لایەنەكانی تر لە نووسینگەی حكومەتی هەرێم لە بەغدا بەشدار نین؟\nفارس عیسا: ئەوەی لام گرنگە ئەوەیە كە نووسینگەی حكومەتی هەرێم لە بەغدا فەرمانگەیەكی حكومییە و پشتگیریی سیاسەتی حكومەتی هەرێم دەكات، تازە دەستبەكار بووین و خەریكی ڕێكخستنەوەی كارەكانین.\nئاژانس: نوێنەرانی یەكێتیی و گۆڕان كە شەریكی پارتین لە پێكهێنانی كابینەی نۆیەمی حكومەتی هەرێم ئایا لە ئیشوكارەكانی نووسینگەكەت بەشدارییان پێ دەكرێت؟\nفارس عیسا: پرسیاری ئەوەم نەكردووه، نازانم ئەوانەی لام كار دەكەن سەر بە چ لایەنێكی سیاسین، گرنگ ئەوەیە خزمەت بە خەڵكی كوردستان بكرێت، پێم وایە لایەنەكانی تریش زۆر بە لایانەوە گرنگ نییە.


ده‌سته‌ی نه‌زاهه‌ی عێراق گه‌وره‌ترین به قاچاغبردنی توانای تۆڕی ئینته‌رنێتی عێراق ئاشكراده‌كات\nده‌سته‌ی نه‌زاهه: به‌ڕێوه‌به‌ری پێگه‌ی كۆمپانیای ئێرسلینك له‌كاتی تاوانه‌كه‌دا گیراوه\nده‌سته نه‌زاهه‌ی عێراق گه‌وره‌ترین پرۆسه‌ی به‌قاچاغبردنی توانای تۆڕی ئینته‌رنێتی عێراق ئاشكراده‌كات.\nده‌سته‌ی نه‌زاهه‌ی عێراق له به‌یاننامه‌یه‌كدا رایگه‌یاند: كارمه‌ندانی ده‌سته‌كه له كه‌ركوك به هه‌ماهه‌نگی له‌گه‌ڵ نوسینگه‌ی پشكنه‌ری گشتی وه‌زاره‌تی په‌یوه‌ندییه‌كان چوونه‌ته شوێنی كۆمپانیای ئێرسلینك و ئای كیو له پارێزگای كه‌ركوك و توانیویانه گه‌وره‌ترین پرۆسه‌ی به قاچاغبردنی توانای ئێنته‌رنێت له رێگه‌ی فایبه‌رئۆپتیكه‌وه له پرۆژه‌ی سیمفۆنی له عێراق ئاشكرابكه‌ن.\nنه‌زاهه ئاماژه‌یبه‌وه‌شداوه ئه‌و پرۆسه‌ی به‌قاچاغبردنه كه له پرۆژه‌كه‌دا ئاشكراكراوه گه‌یشتوه‌ته 47 لیمدا و به‌های هه‌ر لیمدایه‌كیش مانگانه یه‌ك ملیۆن دۆلاری ئه‌مریكییه.\nنه‌زاهه ئاشكراشیكردووه ئامێری تایبه‌ت به‌و پرۆسه‌یه‌یان ده‌ستبه‌سه‌رداگرتووه و به‌ڕێوه‌به‌ری پێگه‌ی ئێرسلینكیشیان له كه‌ركوك له‌كاتی تاوانه‌كه‌دا ئاشكراكردووه دۆسیه‌كه‌یان خستوه‌ته‌به‌ر ده‌ستی دادوه‌ری لێكۆڵینه‌وه‌ی تایبه‌تمه‌ند.


میوزیك چاره‌سه‌ى نه‌خۆشییه ده‌رونیه‌كان و جه‌ڵته و ئۆتیزم ده‌كات – ئەنجومەنی گەنجانی کوردستان\nسەرەتا / هەمەڕەنگ / میوزیك چاره‌سه‌ى نه‌خۆشییه ده‌رونیه‌كان و جه‌ڵته و ئۆتیزم ده‌كات\nAhang Hussein هەمەڕەنگ کۆمێنت بنوسە 15 بینین\nلێكۆڵینه‌وه نوێیه‌كان ده‌ریان خستووه، ئه‌و كه‌سانه‌ى كه توشى نه‌خۆشییه ده‌رونیه‌كان و جه‌ڵته و ئۆتیزم ده‌بن ده‌توانن له‌ڕێگه‌ى گوێگرتن له میوزیكه‌وه تواناكانیان و كه‌سایه‌تى خۆیان په‌ره‌پێبده‌ن و دووباره بگه‌ڕێنه‌وه ناو كۆمه‌ڵگا.\nبه‌پێى توێژینه‌وه‌یه‌ك كه له زانكۆى (پلیماوس) له ئینگلته‌را له‌سه‌ر 25 كه‌س ئه‌نجامدراوه ده‌ركه‌وتووه، ئه‌و كه‌سانه‌ى كه توشى نه‌خۆشییه ده‌رونییه‌كان و جه‌ڵته‌ى دڵ و ئۆتیزم ده‌بن گوێگرتن زۆر به‌سووده بۆیان، چونكه یارمه‌تیان ده‌دات له دووباره تێكه‌ڵبوونه‌وه‌یان به ده‌وروبه‌ر و هۆكارێكیشه بۆ سه‌له‌نوێ بونیادنانه‌وه‌ى په‌یوه‌ندییه‌كانیان له‌گه‌ڵ ده‌ره‌وه‌ى خۆیان.\nپڕۆفیستۆر جۆسی كوین، سه‌رۆكى ده‌سته‌ى توێژه‌رانى زانكۆى پلیماوس له‌باره‌ى توێژینه‌وه‌كه‌وه ڕایگه‌یاندووه “ئەوەی ئێمە لە لێكۆڵینەوەكەدا پێی گەیشتوین ئەوەیە، میوزیك دەتوانێت دەنگ بە مرۆڤ ببەخشێ و وایلێدەکات تواناكانى خۆی بدۆزێته‌وه و پەیوەندی دروستبكات له‌گه‌ڵ ده‌وروبه‌ر، ئه‌مه سه‌ره‌ڕاى ئه‌وه‌ى هۆكاره بۆ ئه‌وه‌ى، مرۆڤ هەست بە خۆشی و ئازارەكان بکات كه ئه‌مه‌ش له كۆتایدا یارمەتی خێزانەكان و سەرپەرشتیارانی نەخۆشەكان دەدات هەست بە دابڕانێكی كەمتری نەخۆشەكان بكەن لەگەڵ کۆمەڵگا”.\nمیوزیك به‌هۆى ئه‌و كاریگه‌رییه قوڵه‌ى كه له‌سه‌ر هه‌ستوسۆز و ده‌رونى مرۆڤ هه‌یه‌تى له چه‌ند به‌شێكى زانستى پزیشكیدا وه‌ك چاره‌سه‌ر به‌كاردێت، له ئێستاشدا و له‌گه‌ڵ به‌ره‌وپێشچوونى زانست وه‌ك به‌شێكى سه‌ره‌كى له چاره‌سه‌ركردنى نه‌خۆشییه جیاوازه‌كاندا پشتى پێ ده‌به‌سترێت.\nوه‌رگێڕانى: ژیلان عه‌بدولڕه‌حمان\nدواتر هەلی کار بۆ دەرچووانی کشتوکاڵ\nپێشتر ڕێكخراوى نه‌مام به هاوكارى ئه‌نجومه‌نى گه‌نجانى كوردستان خولێكى تایبه‌ت به به ئینفۆ ئایتى كرده‌وه\nژیری له ژیاندا….\nله ڕۆژگارى ئه‌مڕۆماندا زۆركات ده‌بینین و ده‌بیستین ژیان قورسه و ناخۆشه، به‌ڵام له‌پاڵ ئه‌مه‌شدا هه‌میشه …


عێراق لە قەیرانێکی قوڵی ئاودایە\nشاندێكی عێراقی سەردانی توركیا دەكات بەمەبەستی گفتوگۆكردن دەربارەی چۆنیەتی چارەسەركردنی كێشەی كەمی ئاو كە بووەتە گرفت بۆ ژمارەیەك لە دانیشتووان.\nسایتی (ahval)ی توركی ئەمڕۆ بڵاویكردەوە، گفتوگۆكان لەبارەی ئەو پرسەوە “هونەری” دەبێت.\nوەك ئەوەی پێشتر بڵاوكرایەوە شاندەكە ئەمڕۆ سەردانی ئەو وڵاتە دەكات و گفتوگۆكانی لەگەڵ لایەنە پەیوەندیدارەكان دەستپێدەكات.\nلای خۆیەوە حەنان حسێن، بەڕێوەبەری گشتیی وەزارەتی سەرچاوە ئاوییەكانی عێراق ڕایگەیاند، گەشبینە بە چوونەپێشەوە لەو پرسەدا.\nعێراق ئێستا بەگشتی لە قەیرانێکی قوڵی ئاودایە بەهۆی کەمبوونەوەی بەرچاوی ئاو لە هەردوو ڕووباری دیجلە و فورات، هۆکارەکەشی بۆ دروستکردنی ژمارەیەک بەنداو لەلایەن وڵاتانی دەوروبەر دەگەڕێتەوە بەمەبەستی گلدانەوەی ئاو، یان پرۆژەی کشتوکاڵی.\nپێشتر مەهدی ڕەشید، وەزیری سەرچاوەکانی ئاوی عێراق ڕایگەیاند، “لە ماوەیەکی نزیکدا گفتوگۆکانمان لەگەڵ تورکیا دەستپێدەکات سەبارەت بە ئاوی هەردوو ڕووباری دیجلە و فورات، هەروەها چالاککردنی پرۆتۆکۆڵەکانی هەماهەنگیی نێوان هەردوولا لەبارەی سەرچاوەکانی ئاوەوە”.\nئاماژەی بەوەشکردووە، تاوەکو ئێستا هیچ ڕێککەوتنێک لەنێوان عێراق و تورکیا نییە لەسەر مافەکانی هەردوولا لە سەرچاوە ئاوییە هاوبەشەکاندا، بەڵام لەساڵانی پێشوودا چەند پرۆتۆکۆڵێكی هاوبەش لەنێوان عێراق و تورکیا هەبوون پەیوەست بەو سەرچاوە ئاوییانەی بە خاکی عێراقدا تێدەپەڕن.\nیەکێک لەو پرۆتۆکۆڵانە دەگەڕێتەوە بۆ ساڵی 1920 لەنێوان هەرسێ وڵاتی عێراق، سوریا و تورکیا و تێیدا مەرجی ئەوە دانراوە، کە دروستکردنی بەنداو لە هەر وڵاتێکدا نابێت ببێتە هۆی زیانگەیاندن بە ئاوی لایەنەکانی دیکە.\nئەو ئاوەی لە باشووری ڕۆژهەڵاتی توركیاوە لە هەردوو ڕووباری دیجلە و فوڕات بەردەدرێنەوە كێشەی بۆ سوریاش دروستكردووە.\nلەسەر ئاستی ئەو وڵاتە ڕێكخراوە ناوخۆییەكانی بەرگری لە مافەكانی مرۆڤ توركیا بە بەكارهێنانی ئاو وەك چەكێك لە هەڵمەتەكەیدا دژ بە یەكینەكانی پاراستنی گەل لە ڕۆژئاوای كوردستان تۆمەتبار دەكەن.\nكازمی بەردی بناغەی پڕۆژەی بەندەری گەورەی فاوی دانا\nسەرۆكوەزیرانی عێراق بەردی بناغەی پێنج پڕۆژەكەی بەندەری گەورەی فاوی لە بەسڕە دانا. ئەمڕۆ یەكشەممە 11ی نیسان مستەفا كازمی،…\nسەدر: ئەگەر سێیەکی پەکخەر شیعین با گەورەترین هاوپەیمانیمان شیعی بێت\nموقتەدا سەدر ڕێبەری ڕەوتی سەدر ئێوارەی ئەمڕۆ پەیامێکی لەبارەی دانیشتنی سبەینێی پەرلەمانی عێراقەوە پەیامێکی بڵاوکردەوە و دەڵێت، “ئەگەر…\nهەڵمەتی بانگەشە بۆ هەڵبژاردنەکانی عێراق ڕاگیرا\nماوەی بێدەنگیی هەڵبژاردن لە عێراق دەستیپێکرد و ئەمڕۆ شەممە بەر لە 24 کاتژمێر لە بەڕێوەچوونی پرۆسەی دەنگدان بۆ…


پێشانگه‌هه‌كا سالانه یا په‌رتووكان ل زانكویا زاخۆ دێ هێته ڤه‌كرن | Evro News\nسه‌ره‌كى Facebook پێشانگه‌هه‌كا سالانه یا په‌رتووكان ل زانكویا زاخۆ دێ هێته ڤه‌كرن\nپێشانگه‌هه‌كا سالانه یا په‌رتووكان ل زانكویا زاخۆ دێ هێته ڤه‌كرن\nزانكویا زاخۆ ب هه‌ڤكاری دگه‌ل هه‌ژماره‌كا پرتوكخانه‌یێن دهوكێ و به‌غد ا دێ ئێكه‌مین پێشانگه‌ها په‌رتوكا یا سالانه دناڤ زانكویا زاخۆ ئه‌نجام ده‌ت و بریاره ئه‌و پێشانگه‌هه بۆ ماوه‌یێ سێ حه‌فتیان یا به‌رده‌وام بیت .\nدكتور هوگر تاهر راگرێ ڤه‌كولتیا رانستێن مروڤایه‌تی بۆ ئه‌ڤرۆ نیوز گوت: (بریاره ل روژا ئێكه شه‌مبی 16/2/2020 بۆ ماوه‌یێ سێ حه‌فتیان ئێكه‌مین پێشانگه‌ها سالانه یا په‌رتوكان ل بن چاڤدێریا سه‌روكێ زانكویا زاخۆ بهێته ڤه‌كرن كو ئه‌وا بریاره شه‌ش په‌رتوكخانه ل باژێرێ دهوكێ و دگه‌ل دا په‌رتوكخانه‌یه‌كا باژێرێ به‌غدا پشكداری ڤێ پێشانگه‌هێ ببن و سانه پێشانگه‌ه دهاتنه ئه‌نجام دان دناڤ زانكویێ دا به‌لێ ب شێوه‌یه‌كێ رێك و پێك نه‌بوو به‌لكو هه‌ر ڤه‌كولیته‌كێ پێشانگه‌هه‌ك ڤه‌دكر به‌لێ بۆ ئه‌ڤ ساله جوداتر ب پشكداریا هه‌می ڤه‌كولتیان ئه‌ڤ پێشانگه‌هه دێ هێته ڤه‌كرن و زێده‌باری ڤێ چه‌ندێ ژی دێ په‌رتوكێن تایبه‌ت ب سه‌نته‌رێ زاخۆ ژی دناڤ پێشانگه‌هێ دا هێنه به‌رده‌ست كرن).\nناڤهاتی گوت ژی بریاره رێژه‌یه‌كا زور یا په‌رتوكان پشكداری وێ پێشانگه‌هێ ببن و داشكاندنه‌ك دێ ل سه‌ه‌ر هه‌می په‌رتوكان دناڤ پێشانگه‌هێ دا بیت و هه ردیسان دو ترومبێل هاتینه ده‌ست نیشان كرن داكو د ناڤ سه‌نته‌رێ باژێرێ زاخۆ دا ئه‌و كه‌سێ حه‌ز ل سه‌ر پشكداریكرنا وێ پێشانگه‌هێ هه‌بیت بێ به‌رامبه‌ر وان كه‌سان ڤه‌گوهێزنه زانكویا زاخۆ و بۆ سالا بهێته به‌رنامه‌یه‌كێ رێك و پێكتر هاتیه دانان دا كو ب شێوه‌یه‌كێ به‌رفره‌هتر په‌رتوكخانه‌یێن هه‌می باژێرێن دیتر ژی پشكداری پێشانگه‌هێ ببن.\n83 queries in 1.685 seconds.


پڕۆژه – DHRD\nYou are here: Home / پڕۆژه\nدامەزاندنی گرووپێکی کاری چاودێری مافەکانی مرۆڤ لە ھەرێمی کوردستان\nبەرواری ١٤-١-٢٠٢٠ لە شاری ھەولێر و لە پەرلەمانی کوردستان بەڕێوەبەری ڕێکخراوەکەمان سەنتەری پەرەپێدانی دیموکراسی و مافی مرۆڤ DHRD بەڕێز(کارزان فازیل) بەشداریکرد لەکۆبوونەوەی گرووپی کاری بەرەنگاربوونەوەی ئەشکەنجەدان و مامەڵەی نایاسایی لەگەڵ بەندکراوان ، کۆبو…\nhttp://dhrd.nl/wp-content/uploads/2020/02/82494060_2689374191155516_3769536789602107392_o.jpg 1066 1600 dhrd http://dhrd.nl/wp-content/uploads/2020/02/D.H.R.D-220x172.jpg dhrd2020-01-17 09:02:192020-02-25 09:02:56دامەزاندنی گرووپێکی کاری چاودێری مافەکانی مرۆڤ لە ھەرێمی کوردستان\nبەرواری ٣-٤-٢٠١٦ لە چوارچێوەی پرۆژەی پاڵپشتی دادگا خولێکی ڕاھێنان لەسەر چۆنیەتی تۆمارکردنی حاڵەتەکانی پێشێلکاری یاسایی لەناو دادگاو بنکەکانی پۆلیس و ئاسایش بۆ ستاف و چاودێرەکانی پرۆژەکە کرایەوە . خولەکە لەلایەن کەسانی پسپۆر و بە ئەزموون لە بوا…\nhttp://dhrd.nl/wp-content/uploads/2016/04/12938276_1745609885655337_673432095382922045_n.jpg 315 504 shorsh muhamad http://dhrd.nl/wp-content/uploads/2020/02/D.H.R.D-220x172.jpg shorsh muhamad2016-04-05 19:46:052020-02-24 18:34:17خولی ڕاھێنان لەسەر تۆمارکردنی حاڵەتەکانی پێشێلکاری یاسایی لەناو دادگا و بنکەکانی پۆلیس و ئاسایش .\nئه‌م پرۆژه‌یه به‌هاوكاری رێكخراوی (Heartland alliance)ی ئه‌مریكی له شاری سلێمانی جێبه‌جێ ئه‌كرێت پرۆژه‌كه دوو ساڵی ته‌واوكردوه‌و له ساڵی سێهه‌مدایه ئه‌م پرۆژه‌یه بریتیه له كاركردن بۆ ئه‌و ژنانه‌ی كه ڕووبه‌ڕووی توندوتیژی ده‌بنه‌وه‌و…\nhttp://dhrd.nl/wp-content/uploads/2014/12/A-14.jpg 266 400 shorsh muhamad http://dhrd.nl/wp-content/uploads/2020/02/D.H.R.D-220x172.jpg shorsh muhamad2014-12-05 19:55:302020-02-24 18:51:39پرۆژه‌ی پرۆگرامی رێگرتن له توندوتیژی له‌سه‌ر بنچینه‌ی ره‌گه‌زی\nئه‌م پرۆژه‌یه به‌هاوكاری رێكخراوی NED (سندوقی نیشتمانی بۆ پاڵپشتی دیموكراسی - ئه‌مریكی) له‌لایه‌ن (DHRD)ه‌وه له 1/7/2007ه‌وه جێبه‌جێ ده‌كرێت له‌هه‌رێمی كوردستاندا، ئامانج له‌م پرۆژه‌یه بریتیه له‌سه‌ربه‌خۆبوونی ته‌واوی ده‌سه‌ڵاتی دادوه‌ری و چه…\nیه‌كێك له‌و پرۆژانه‌ی له‌لایه‌ن سه‌نته‌ره‌كه‌مانه‌وه جێبه‌جێكراوه بریتی بوو له پرۆژه‌ی ( هۆشیاری مه‌ده‌نی بۆ گه‌نجان و پۆلیس ) ئه‌م پرۆژه‌یه له‌ناو شاری ده‌ربه‌ندیخان دا جێبه‌جێكرا به هاوكاری ڕێكخراوی (NDI) و دابینكردنی به‌شێكی بودجه‌كه…\nhttp://dhrd.nl/wp-content/uploads/2014/12/16.jpg 186 254 shorsh muhamad http://dhrd.nl/wp-content/uploads/2020/02/D.H.R.D-220x172.jpg shorsh muhamad2014-12-05 19:49:542020-02-24 18:51:52پرۆژه‌ی هۆشیاری مه‌ده‌نی بۆ گه‌نجان و پۆلیس له شاری ده‌ربه‌ندیخان\nپڕۆژه‌ی به‌دواداچوونی كێشه‌ی ده‌ستگیركراوه‌كانی ڕوداوی شاری هه‌ڵه‌بجه\nله‌م پڕۆژه‌یه‌دا تۆڕێكمان پێكهێنا بۆداكۆكی له‌مافی ده‌ستگیركراوان له‌ڕوداوی (16-3-2006) بۆ ئه‌م مه‌به‌سته‌ش سه‌ردانی ده‌ستگیركراوه‌كانمان كرد له هه‌ڵه‌بجه‌و سلێمانی هه‌روه‌ها سه‌ردانی لایه‌نه په‌یوه‌ندیداره‌كان‌و ئه‌نجامدانی دوو ڕاپرسی له‌سه‌ر ده‌ستگیركراوه‌كان…\nhttp://dhrd.nl/wp-content/uploads/2014/12/15.jpg 192 256 shorsh muhamad http://dhrd.nl/wp-content/uploads/2020/02/D.H.R.D-220x172.jpg shorsh muhamad2014-12-05 19:47:422020-02-24 18:51:56پڕۆژه‌ی به‌دواداچوونی كێشه‌ی ده‌ستگیركراوه‌كانی ڕوداوی شاری هه‌ڵه‌بجه\nپڕۆژه‌ی گه‌ڵاڵه‌كردنی ڕاسپارده بۆیاسای ڕێكخراوه‌كان\nئه‌م پڕۆژه‌یه به‌هاوكاری ڕێكخراوی (ICSP) جێبه‌جێكرا ماوه‌ی دوومانگی خایاند له ( 1-10-2005) تا 31-11-2005) ئه‌م پڕۆژه‌یه بریتییبوو له‌دوو قۆناغ ، له‌قۆناغی یه‌كه‌مدا چه‌ند (WORK SHOP) ێك ئه‌نجام درا له‌سه‌ر چه‌مك‌و باكگراوندی كۆمه‌ڵی مه‌ده‌نی…\nhttp://dhrd.nl/wp-content/uploads/2014/12/12.jpg 380 510 shorsh muhamad http://dhrd.nl/wp-content/uploads/2020/02/D.H.R.D-220x172.jpg shorsh muhamad2014-12-05 19:46:202020-02-24 18:52:04پڕۆژه‌ی گه‌ڵاڵه‌كردنی ڕاسپارده بۆیاسای ڕێكخراوه‌كان\nپڕۆژه‌ی دیالۆگی ده‌ستوری\nقۆناغی یه‌كه‌م : ئه‌م پڕۆژه‌یه به‌هاوكاری ڕێكخراوی(NDI) ی جێبه‌جێكرا‌و یه‌ك مانگی خایاند له‌به‌رواری (7-5-2005 تا 5-8-2005) پڕۆژه‌كه بریتی بووله‌وه‌رگرتنی بیروڕای هاوڵاتیان سه‌باره‌ت به ڕه‌شنوسی ده‌ستوری داهاتووی عێراق‌وگه‌یاندنی ڕای هاوڵ…\nhttp://dhrd.nl/wp-content/uploads/2014/12/10.jpg 337 651 shorsh muhamad http://dhrd.nl/wp-content/uploads/2020/02/D.H.R.D-220x172.jpg shorsh muhamad2014-12-05 19:45:082020-02-24 18:52:10پڕۆژه‌ی دیالۆگی ده‌ستوری\nدژایه‌تیكردنی گه‌نده‌ڵی ئیداری\nئه‌م پڕۆژه‌یه هه‌ردوو رێكخراوی (DHRD) و(CDO) به‌هاوكاری ڕێكخراوی (ICSP) له‌ماوه‌ی دوومانگدا له به‌رواری (26-6-2005) بۆبه‌رواری (26-8-2005) جێبجێ كرا , پڕۆژه‌كه بریتی بوو له دوو قۆناغ , له‌قۆناغی یه‌كه‌مدا خولێكی ڕاهێنان بۆكارمه‌ندانی یاسای دام‌و…\nhttp://dhrd.nl/wp-content/uploads/2014/12/09.jpg 411 690 shorsh muhamad http://dhrd.nl/wp-content/uploads/2020/02/D.H.R.D-220x172.jpg shorsh muhamad2014-12-05 19:43:402020-02-24 18:52:21دژایه‌تیكردنی گه‌نده‌ڵی ئیداری\nپڕۆژه‌ی خولی هۆشیاری یاسایی و مافی مرۆڤ بۆ كارمه‌ندانی یاسایی ده‌زگای دادوه‌ری\nئه‌م پرۆژه‌یه به‌هاوكاری هه‌ردوو ڕێكخراوی (NPA)و(UNDP) جێبجێكرا, كه سێ مانگی خایاند له‌به‌رواری (1-4 تا1-7-2005) وتیایدا (25) یاساناس به‌شداریان كرد, كه‌به‌شێوه‌یه‌كی چڕوپڕ بابه‌ته‌كانی تایبه‌ت به‌كاری لێكۆلینه‌وه و پاراستن مافه‌كانی م…\nhttp://dhrd.nl/wp-content/uploads/2014/12/07.jpg 395 649 shorsh muhamad http://dhrd.nl/wp-content/uploads/2020/02/D.H.R.D-220x172.jpg shorsh muhamad2014-12-05 19:42:182020-02-24 18:52:33پڕۆژه‌ی خولی هۆشیاری یاسایی و مافی مرۆڤ بۆ كارمه‌ندانی یاسایی ده‌زگای دادوه‌ری\nپرۆژه‌ی راهێنان له‌سه‌ر داكۆكیكردن\nئه‌م پرۆژه‌یه بریتی بوو له راهێنانی هاوڵاتیان به‌گشتی‌و ئه‌ندامانی ڕێكخراوه پیشه‌یی‌و مه‌ده‌نیه‌كان به تایبه‌تی له‌سه‌ر چۆنیه‌تی داكۆكیكردن له مافه‌كان‌و میكانیزمه‌كانی فشار. ئه‌م پرۆژه‌یه له ناوچه‌كانی خانه‌قین‌و كفری‌و كه‌لارو قه‌ره‌هه‌نجیر…\nhttp://dhrd.nl/wp-content/uploads/2014/12/05.jpg 493 647 shorsh muhamad http://dhrd.nl/wp-content/uploads/2020/02/D.H.R.D-220x172.jpg shorsh muhamad2014-12-05 19:40:452020-02-24 18:52:41پرۆژه‌ی راهێنان له‌سه‌ر داكۆكیكردن\nئه‌ندامبونمان له پرۆژه‌ی به پرۆگرامكردنی مافه‌كانی مرۆڤ له‌قۆناغه‌كانی خوێندندا\nئه‌م پڕۆژه‌یه له 10/1/2004 ده‌ستی پێكردووه‌و ساڵێك‌و شه‌ش مانگ خایاند و توانرا بنه‌ماكانی مافی مرۆڤ بكرێته مه‌نهه‌جی قۆناغه‌كانی خوێندنی سه‌ره‌تایی و ناوه‌ندی‌و دواناوه‌ندی, له‌و رووه‌وه مه‌نهه‌جێكی گونجاو بۆ هه‌رسێ قۆناغه‌كه ئاماده‌كرا‌و ئێس…\nhttp://dhrd.nl/wp-content/uploads/2014/12/04.jpg 228 307 shorsh muhamad http://dhrd.nl/wp-content/uploads/2020/02/D.H.R.D-220x172.jpg shorsh muhamad2014-12-05 19:39:072020-02-24 18:52:46ئه‌ندامبونمان له پرۆژه‌ی به پرۆگرامكردنی مافه‌كانی مرۆڤ له‌قۆناغه‌كانی خوێندندا


٨ی ئەم مانگە ئاگربەست لە لیبیا ڕادەگەیەنرێت – کوردی – RojNews.News\n22/06/2020 - 9:46:42 am\nشەممە, 6 يون 2020 – 15:24 ڕۆژنیوز – ناوەندی هەواڵەکان\nئەمڕۆ لە کۆشکی کۆماری میسر، سیسی پێشوازیکرد لە هەریەک لە خەلیفە حفتەر، بەرپرسی هێزەکانی سوپای نیشتیمانی لیبیا و عەقیلە ساڵح، سەرۆکی پەرلەمانی لیبیا کە ئێستا لە دوو بەرەی دژ بەیەکدا لە شەڕدان.\nدوای تەواوبوونی کۆنگرەکە، عەبدولفەتاح سیسی ڕایگەیاند، هەریەک لە حەفتەر و ساڵح ڕەزامەندییان لەسەر کۆتاییهێنان بە شەڕی نێوانیان هێناوە و ڕێککەوتنێکی سێ قۆڵییان لەوبارەیەوە کردووە کە بە بەڵگەنامەی قاهیرە دەناسرێت.\nوتیشی، هەریەک لەو دوو لایەنە تێبینی و سەرنجی خۆیان لەبارەی ئاساییکردنەوەی دۆخەکە و ڕاگەیاندنی ئاگر بەست خستووەتەڕوو، کە بڕیارە کە لە هەشتی ئەم مانگەوە بچێتە بواری جێبەجێکردنەوە، پاشان بە سەرپەرشتی نەتەوە یەکگرتووەکان لە جنێف ڕێککەوتنی کۆتایی بە شێوەی نیوە بە نیوە ئەنجام بدەن.\nلە وتەیەکیشدا خەلیفە حەفتەر ئامادەیی نیشاندا بۆ دەستپێکردنی گفتوگۆکان لەگەڵ حکومەتی ویفاق و دووپاتیکردەوە، کە پێویستە تورکیا لە خاکی لیبیا بکشێتەوەو چەتەکانی بباتە دەرەوە، هەروەها جەختیشی لە پێکهێنانی حکومەتێکی هاوبەش کردەوە لەگەڵ بەڕێوەبردنی وڵات بە شێوەی هاوبەش.\nبە گشتی هەردوولا لەسەر ئەم خاڵانە ڕێککەوتوون:\nیەکەم- پاراستنی ئاشتی خاکی لیبیا و ڕێزگرتن لە هەوڵ و دەستپێشخەرییە نێودەوڵەتییەکان و بڕیارەکانی ئەنجومەنی ئاسایش و پابەندبوونی لایەنەکان بە ئاگر بەست لە ٨ی ئەم مانگەوە.\nدووەم- هەوڵدان بۆ چارەسەری کێشەکان بە ڕێگای سیاسی و دیپلۆماسی و جەختکردنەوە لە دەستپێشخەرییەکەی پێشووی بەرلین کە تیایدا هەنگاوە سیاسی و ئابوری و سەربازییەکانی تێدا خستووەتەڕوو، لەگەڵ ڕیزگرتن لە مافی مرۆڤ.\nسێیەم- کۆبوونەوەی هەردوو لایەنەکە بە سەرپەرشتی نەتەوە یەکگرتووەکان بە نوێنەرایەتی دوو لیژنەی سەربازی هەردوولا، هەروەها تەواوی لایەنە بیانیەکان پابەند بن بە کردنە دەرەوەو کشاندنەنەوەی هەڵگەڕاوەو چەتەکەنیان لەسەر خاکی لیبیا، لەگەڵ ڕاگرتنی هاوکارییە سەربازییەکانیان بە لایەنە شەڕکەرە ناوخۆییەکانی لیبیا.\nچوارەم- کارکردن بۆ دامەزراندنەوەی دامودەزگا نیشتیمانییەکانی لیبیا بە شێوازێکی نیشتیمانی و زیندوکردنەوەی گفتوگۆ سیاسییەکان بە سەرپەرشتی نەتەوە یەکگرتووەکان.\nپێنجەم- دەوڵەت تەواوی دامەزراوە ئەمنییەکان وەربگرێتەوە، سوپای نیشتیمانیش بەرپرسیار دەبێت لە ڕووبەڕووبوونەوەی تیرۆر و بە هەماهەنگی لەگەڵ دەزگا ئەمنیەکان و پۆلیس، پارێزگاری لە سەرەوەری لیبیا دەکات و ئامادەی هەڵمەتە سەربازیەکان دەبێت لە بواری دەریا و ئاسمان و زەوی.\nشەشەم- تەواوی هەرێمەکان هەڵدەستن بە هەڵبژاردنێکی پێشوەخت بۆ پەرلەمان و پێکهێنانی حکومەت بە بەشداری شێخ و هۆز و کەسایەتییەکان، گەنجان، کەسایەتییە سیاسییەکان، ڕۆشنبیرەکان سەندیکاکان و پێکهێنانی سێ لیژنە بە سەرپەرشی نەتەوە یەکگرتوەکان بۆ ئەو مەبەستە، لەو سێ هەرێمەش نوێنەرێکیان لەو لیژنانە دەبێت و لە ماوەی ٩٠ ڕۆژدا ئامادەکاری بۆ بەڕێوەچوونی هەڵبژاردن بکەن.\nحەوتەم- تەواوی هەرێمەکان نوێنەریان لە ئەنجومەنی سەرۆکایەتی و جێگری سەرۆک وەزیران دیاری دەکەن، ئەوەش بە ئامانجی پێکهێنانی ئەنجومەنێکی سەرۆکایەتی کە لە سەرۆک و دوو جێگر پێکدێت بۆ دەستنیشانکردنی سەرۆک وەزیرانێک تا حکومەتێکی کاتی پێکدەهێنێت.


رێژەی راستەقینەی ژمارەی نفوسی كورد لەتوركیا چەندە؟\n16/06/2022 2539 جار خوێندراوه‌ته‌وه\nشارپرێس: شنۆ هیرانی\nدەوڵەتی توركیا تا ئێستاو هەرگیز بەشێوەێكی فەرمی ژمارەی ڕاستەقینەی نفوسی كوردانی لەتوركیا ڕانەگەیاندووە. لەگەڵ نزیك بوونەوەی وادەی هەر هەڵیژاردنێكیش لەتوركیا پرسی دەنگدەرانی كورد و كاریگەریەكانی لەدەرئەنجامی هەڵبژاردنەكان یەكەم شتە كە حیساباتی زۆی لەسەر دەكرێت.\nهەڵبژاردنەكانی ڕابردوو دەرخەری ئەوەن كەهەر لایەن و دەسەڵاتدارێكی سیاسی دەیەوەێت زۆرترین سوود لەم دەنگانەی كورد ببینێ. بەپێی دووای ڕاپۆرتی دەزگایی باڵای هەڵبژاردنەكانیش لەتوركیا زۆرترین رێژەی دەنگدەر لەشارەكانی توركیا شاری ئەستەمبۆڵە كە نزیكەی 9 ملیۆن دەنگدەری لێیەو لەم رێژەیەش ½ كوردە كە بەپێی ئامارە نافەرمیەكان ژمارەی كوردانی ئەستەمبۆڵ لە6 ملیۆن كەس نزیك دەبێتەوە. لەهەڵبژاردنی شارەوانیەكانی ئەستەمۆڵ2018 شایەتحاڵی ئەوەبوو كە كورد باڵانسی دەنگەكانیان لەبەرژەوەندی (ئەكرەم ئیمام ئۆغڵو) بەربژێری( جەهەپە) لەبەرامبەر (بیناڵی یڵدرم) بەربژێری (ئاك پارتی ) هەڵگێڕایەوە. ئیمام ئۆغڵو بەهۆی دەنگەكانی كوردانی ئەستەمبۆڵ توانی شارەوانی لەدەستی ئاك پارتی بستێنێ.\nبۆ هەڵبژاردنی حوزەیرانی 2023ش ئاك پارتی سیاسەتێكی ووردی داڕشتوە بۆ مسۆگەركردنی زۆرینەی دەنگدەری كورد.\nوەك لەسەرەوە ئاماژەمان پێكرد كە تا ئێستا دەوڵەتی توركیا هەرگیز بەشێوەێكی فەرمی لەبۆ میدیاو رێكخراوە نێودەوڵەتیەكان داننی بەژمارەی ڕاستەقینەی نفوسی كورد لەتوركیا نەناوە. هەروەها دامەزراوی (ئیستاسیتیك – توركیا) وتا بەرێوەبەرایەتی ئامار و دانیشتوان لەتوركیا كە سەربەوەزارەتی ناخۆی توركیایە هیچ ڕوونكردنەوێكی لەم باریەوە نیە.\nبەڵام كۆمپانیای(كۆن دی ئای) بۆ توێژینەوە لەتوركیا، لەساڵی 2018دا هەڵسا بە ئەنجامدانی توێژینەوەێك لەسەر شێوازوی ژیانی دانیشتوانی توركیا و لە2019دا توێژینەوەكەی بڵاو كردەوە بەناوی( ڕاپۆرتی پرسە كۆمەڵایەتی و ڕەگەزیەكان لەتوركیا). ئەمە بوو بەرێنوێنێك بۆ وورژاندنی پرسی ئایا ژمارەی راستەقینەی نفوسی كورد چەندە لەتوركیا؟.\nپێش ئەوەی بچینە سەر باسەكەمان گرنگە ئاماژە بەوەبدەین كە كوردانی توركیا هاوشێوەی كوردانی عێراق و سووریاو ئێران تەنها لەسەر جوگرافیاێكی دیاریكراو لەچەند شارێكی دیاریكاودا ناژین. زۆرترین رێژەی نفوسی كوردان لەجیهاندا نەلەشاری (ئامەد) دیاربەكر و نە لەشاری هەولێرە، بەڵكو لەشاری ئەستەمبۆل. بەپێی راپۆرتی كۆمپانیای (كۆن دی ئای) بێجگە لەژمارەی كوردانی ئەستەمبۆل كە بە6 ملیۆن كەس مەزەندە دەكرێن، نزیكەی 3.5 ملیۆن كەس لە ئەستەمبۆل دەژین كەلەدایك كوردو لەباوك تورك و بەپێچەوانەشەوە.\nبۆ سەلماندنی ئەم راستیەش كۆمپانیایی ناوبراو لێكۆڵنەوەێكی زۆر ووردی لەساڵی 2018 لەم بارەیەوە ئەنجامداوە و لەدەرئەنجامێكی وەهایان بڵاوكردەوە...( توركیا لەكۆتایی ساڵی2018دا رێژەی دانیشتوانەكەی گەیشتۆتە 82 ملیۆن كەس. بەو پێیەش رێژەی ئەو كەسانەی كە لەتوركیا خۆیان بەكورد دەناسێنن خۆی زیاتر لە13 ملیۆن كەس دەدات.)\nلەبەرامبەریشدا ئەوانەی خۆیان بەتورك دەناسێنن ژمارەكەیان دەگاتە62 ملیۆن كەس. لەم نێوەدا%3 واتا 2.3 ملیۆن كەس خۆی بەعەرەب، %2 واتا نزیكەی 1.5 ملیۆن كەس خەڵكی زازان كە خۆیان جیادەكەنەوە لەكورد، نزیكەی %2 واتا 2.5 بۆ 2 ملیۆن كەسیتر هەیە لەگروپی زمان ئەتنیكی جیاوازتر.\nلە%71 كوردانی توركیا سوونەن و لەسەر مەزهەبی حەنەفی، ئەم رێژەیە واتا نزیكەی 11 ملیۆن كەس دەكات. رێژەی یاخود ژمارەی كوردانی شیعە مەزهەب( عەلەوی_ جەعفەری) بەكوردانی زازاشەوە نزیكەی 4 ملیۆن كەسەو لە%1 یش ( غەیرە موسوڵمان) واتا لەسەر ئاینی ( یەزیدین).


15:07 - 3 رەشەمه 2715\nساڵی ١٣٧٧ی هەتاوی، لە زستاندا دوای ئەوەی سەرۆکی رێکخراوێکی کوردیان لە بەشێکی دیکەی کوردستان دەسبەسەر کرد و بە شێوەیەیک لە راگەیاندنەکانەوە نمایشیان کرد کە سووکایەتی بە کورد و خەباتی کورد بوو و هەموو نەتەوەی کورد هەستیان بە ئەوپەڕی ستمەلێکراوی خۆیان کرد، لە کوردستانی رۆژهەڵاتدا دژ بەو دەسبەسەرکردنە و سووکایەتی بە هەستی نەتەوەییە خۆپیشاندانیان کرد.\nلە خۆپیشاندانەکانی رەشەمەی ١٣٧٧ی هەتاوی، واتە ١٩٩٩ی زاییندا، ئەوە ژمارەیەک گەنجی هەڵچوو و بزۆز نەبوون کە رژابوونە سەرشەقام بەڵکوو هەستی بریندارکراوی نەتەوەیەک بوو کە لە تلویزیۆنەکانەوە سووکایەتیی بە بیرو ناسنامەی نەتەوەیی بینی و تەواوی ئێش و ئازارەکانی دەیەکانی رابردوو کە لە لایەن دەسەڵاتە جۆربەجۆرەکانەوە لە ئێران و عێراق و تورکیە و سووریە بە دژی کرابوون وەبیر هاتەوە و لە یەک وێنەی دەسبەسەرکراویی سەرۆکی رێکخراوێکدا خۆیی بە دیلی و سووکایەتی پێکراوی بینیەوە و نەیتوانی لە ماڵەوە دابنیشێ و هاتە نێوەڕاستی گۆڕەپانی شار.\nنەتەوەی کورد لە کوردستانی رۆژهەڵات، لە زۆر بڕگەی مێژووییدا سەلماندویە و دووپاتە و چەندپاتەی کردۆتەوە کە لەگەڵ ئازارەکانی برا و خوشکەکانی لە بەشەکانی دیکەدا ئازار دەکێشێ و لە خۆشی و سەرکەوتنەکانی ئەواندا شایی دەکا و شایی بەخۆیە. کاتێک کە لە ١٩٩١دا دوای راپەڕین، ئەرتەشی سەددام هێرشی کردەوە بۆ کوردستان و کورد لە کوردستانی باشوور بە کۆڕەو بەرەو رۆژهەڵات ئاوارە بوون، ئەوە نەتەوەی کورد لە شار و گوندەکانی کوردستان بوون کە خانوو و نانەکەیان لەگەڵ میوانە ئاوارەکانیان دابەش کرد، هەرچەند دواتر هەندێک لە بەرپرسانی ئەوان هەر سپاسی میوانداریی کۆماری سێدارەی ئیسلامییان دەکرد!\nیان لە چەسپاندنی فیدرالیزم لە باشوور دا لەگەڵ براو خوشکەکانیان هەڵپەڕین و شاییان کرد، لە ماڵوێرانی و ئاوارەیی شەنگالدا بە پیری کورد لە باشوور هاتنەوە، لە هێرشی تیرۆریستان بۆ کۆبانێدا تا ناو کۆبانێش چوون بۆ بەرگەری لە خاک و نەتەوەکەیان، لە ئاوارەبوونی خەڵکی جەلەولا و خانەقین و گەرمیاندا لە ژێر هێرشی داعشدا بەباوەشی ئاوەڵاوە یارمەتیی برا و خوشکەکانیان دا، هەرچەند لە رووداوانەدا لە لایەن هەندێک کەسەوە سپاسی سپای پاسدارانی سەرکوتکەری خەڵک و کۆماری سێدارە کرا!\nساڵی ١٣٧٧ی هەتاویش کە خەڵکی کوردستانی رۆژهەڵات خۆپیشاندانیان کرد و دوایە رێرەوی خۆپشاندانیان بەرەو دژایەتیی کۆماری ئیسلامی گۆڕی، دامودەزگای داپڵۆسێنەری ئیسلامیی تاران، ئەوەی دڕندەیی لەدەستیان دەهات بە دژی خەڵك کردیان، بەتایبەت لە ٣ی رەشەمەی ١٣٧٧ لە سنەدا و لە ورمێ و دەوروبەری زانکۆی ورمێدا، خۆپیشاندانی خەڵک بە گولە و ئاگر و ئاسن وەڵام درایەوە و دەیان کەس بێسەروشوێن کران کە ئێشتاشی لەگەڵ بێ بنەماڵەکانیان نازانن چییان لێ بەسەر هات.\n٣ی رەشەمە رۆژی دەربڕینی رقی پیرۆزی خەڵک لە ستەمکاری بوو و ستەمکاران بە کوشتار بەرەوڕویان بوونەوە، بەڵام بەداخەوە کە دووبارە ئەو هەستە نەتەوییە لە لایەن رێکخراوێکی دیارەوە بە باشی وەر نەگیرا و گوترا کە ئەوە دەستی ئیمپریالیزم و سەهیۆنیزمی لە پشت بووە!\nزۆرجار و بە درێژایی مێژوو دەسەڵاتدارانی سەرکوتکەر هەوڵی بێدەنگ کردنی چەوساوەکانیان داوە و بەتایبەت بە نیسبەت نەتەوەی کوردەوە دوای دابەشبوونی ئەم خاک و نەتەوەیە بە سەر چەند وڵاتدا، حاکمانی تاران و بەغدا و دەمشق و ئانکارا وایان نواندوە کە تازە کورد بووە بە تۆز و بەدەم باوە لە مێژوودا ون بووە. وایان نواندوە کە توانیویانە کە کوردستان بە چۆکدا بێنن و بوونی سیاسیی نەتەوی کورد بسڕنەوە و ئەوپەڕەکەی لە گۆرانی و هەڵپەڕکێدا بمێنێتەوە! بەڵام نەتەوەی کورد دووبارە و دووبارە، لە ناکاودا بە راسان و راپەڕینی نەتەوەیی وا دوژمنانی تووشی سەرسووڕمان کردوە کە تا چەندین ساڵ لە حەپەساویدا ماونەتەوە کە ئەمە بۆ وای لێ هات؟.\nرۆژی ٣ی رەشەمەی ١٣٧٧ی هەتاوی لەو رۆژە مێژوویانە بوو کە دوژمنانی کورد و کۆماری سێدارەی ئیسلامی ئێستاشی لەگەڵدا بێ بە حەپەساوی و سەرسووڕمانەوە لێی دەڕوانن، چونکە نەتەوەی بەئیرادە و شۆڕشگێڕی کورد بەوانە ناسڕێتەوە و دەنگی بۆ هەتاهەتایە کپ ناکرێ. وەکوو گڕکانێکە کە لەناکاودا کڵپە دەکا و مێژوو دەخولقێنێ.


وەزارەتی گواستنەوە و گەیاندن لەبارەی پڕۆژەی سیتی پاسەوە ڕوونکردنەوە دەدات - اخبار العراق\nاخبار العراق » كوردى » وەزارەتی گواستنەوە و گەیاندن لەبارەی پڕۆژەی سیتی پاسەوە ڕوونکردنەوە دەدات\nوەزارەتی گواستنەوە و گەیاندن لەبارەی پڕۆژەی سیتی پاسەوە ڕوونکردنەوە دەدات\nوەزارەتی گواستنەوەی گەیاندنی حکوومەتی هەرێمی کوردستان لە بارەی پڕۆژەی سیتی پاسەوە کە وا چاوەڕوان دەکرێت لە شاری هەولێر جێبەجێ بکرێت بەڵام ئێستا چەند کێشەیەک لە جێبەجێکردنەکەی کەوتووە ڕوونکردنەوەیەک بڵاودەکاتەوە.\nهەروەک بەرپرسانی کۆمپانیای جێبەجێکاری پڕۆژەکە پێشووتر ڕایانگەیاندووە کە پڕۆژەکە بریتییە لە هێنانی ٤٠٠ پاسی مۆدێل تازە و پێشکەوتوو و کارکردنیان لە هێڵەکانی هاتووچۆی ناوشاری هەولێر بۆ ئەوەی لەمەودوا دانیشتووانی شارەکە زیاتر پشت بە هێڵەکانی گواستنەوە ببەستن بۆ هاتووچۆکردنیان لەبری ئۆتۆمۆبێلی تایبەت.\nڕوونکردنەوەکەی وەزارەتی گواستنەوەی گەیاندن لەسەر زاری ئومێد محەمەد گوتەبێژی وەزارەتەکە بڵاوکراوەتەو، کە وێنەیەکی بۆ(باسنیوز) نێردراوە لە بەشێکیدا هاتووە”سەبارەت بە داواکاری کۆمپانیای (باند) بۆ جێبەجێکردنی ئەم پڕۆژەیە لە شاری هەولێردا ، نووسراوێکیان ئاراستەی وەزارەتمان کردووە و دواتر بەڕێوەبەرایەتی گشتی گواستنەوە نووسراوێکیان بە ژمارە (٥٢١) لە رۆژی ( ١٠-٤-٢٠١٨) ئاراستەی دەستەی گشتی وەبەرهێنان کردووە و لە نووسراوەکەدا هاتووە ( لەبەر بەرژەوەندی گشتی ئێمە لاریمان نیە لە جێبەجێکردنی پڕۆژەکە ، تکایە لە رای خۆتان ئاگادارمان بکەنەوە ) “.\nوەزارەتەکە ڕوونیشیکردووەتەوە کە”لاری نەبوونی بەڕێوەبەرایەتی گشتی گواستنەوە بە مانای مۆڵەت پێدانی کۆمپانیای ناوبراو نایەت ، چونکە پێدانی رەزامەندی تەنها لە دەسەڵاتی بەڕێز وەزیرە و بە گرێبەست و فەرمانی وەزاری رێکدەخرێت “.\nسەبارەت بە جێبەجێ کردنی پڕۆژەی سیتی پاس بۆ شارەکانی هەرێمی کوردستان بە هەموولایەکی رادەگەیەنین : جێبەجێ کردنی پڕۆژەی سیتی پاس و بایەخدان و پێشخستنی کەرتی گواستنەوەی گشتی بەشێکی گرنگی پلانی ستراتیژی وەزارەتی گواستنەوە و گەیاندنە .\nلە میانەی هەوڵەکانی وەزارەت سەبارەت بەم پڕۆژەیە و سێکتەرەکانی تری گواستنەوەی زەمینی ، بۆ شاری هەولێر پڕۆژەی دیزاینی سیتی پاس لەلایەن کۆمپانیایەکی تایبەتمەندی ئیتاڵیا ئەنجامدراوەو کاری بۆ کراوە .\nلە بەهاری ٢٠١٧ دا بەڕێز (نەوزاد هادی) پارێزگاری هەولێر ئاگاداری بەڕێز ( مەولود موراد محی الدین) وەزیری پێشووی گواستنەوەوگەیاندنی (بە وەکالەت) کردەوە کە لەگەڵ پارێزگاری شاری دۆسڵدرۆفی ئەڵمانیا رێککەوتوون و بڕیاریانداوە ، پاسەکانی ئەو شارەی ئەڵمانیا وەکو دیاری پێشکەشی شاری هەولێر بکرێت و ژمارەیان (٤٠٠) پاسە و لە رێکخستن و کاری تەکنیکی پڕۆژەکەش هاریکار دەبن .\nسەبارەت بە داواکاری کۆمپانیای (باند) بۆ جێبەجێکردنی ئەم پڕۆژەیە لە شاری هەولێردا ، نووسراوێکیان ئاراستەی وەزارەتمان کردووە و دواتر بەڕێوەبەرایەتی گشتی گواستنەوە نووسراوێکیان بە ژمارە (٥٢١) لە رۆژی ( ١٠-٤-٢٠١٨) ئاراستەی دەستەی گشتی وەبەرهێنان کردووە و لە نووسراوەکەدا هاتووە ( لەبەر بەرژەوەندی گشتی ئێمە لاریمان نیە لە جێبەجێکردنی پڕۆژەکە ، تکایە لە رای خۆتان ئاگادارمان بکەنەوە ) .\nهەروەها بەرێوەبەرایەتی گشتی گواستنەوە نووسراوێکی تریان بۆ وەزارەت ناردوەو تیایدا هاتووە : ئەم داواکاریەی کۆمپانیای (باند) بۆ ئەنجوومەنی وەزیرانی حکومەتی هەرێمی کوردستان بەرزبکرێتەوە ، بۆ وەرگرتنی دید و بۆچوونیان ، بەڵام تا ئێستا وەزارەتمان بۆ ئەم مەبەستە هیچ نووسراوێکی ئاراستەی ئەنجوومەنی وەزیران نەکردووە .\nبۆ بەرچاو روونی زیتر دەڵێین : لاری نەبوونی بەڕێوەبەرایەتی گشتی گواستنەوە بە مانای مۆڵەت پێدانی کۆمپانیای ناوبراو نایەت ، چونکە پێدانی رەزامەندی تەنها لە دەسەڵاتی بەڕێز وەزیرە و بە گرێبەست و فەرمانی وەزاری رێکدەخرێت .\nئاشکرایە مۆڵەت پێدانی ئەو پڕۆژەیەش پێویستی بە تاوتۆکردن و راوێژ و رەزامەندی لایەنە پەیوەندیدارەکانی حکومەتی هەرێمە ، بە تایبەتی وەزارەتی شارەوانی و پارێزگای هەولێر ، دوای ئەو هەماهەنگیە وەزارەتی گواستنەوە و گەیاندن بڕیار لەسەر پڕۆژەکە دەدات .\nئەوەی گرنگە روونیبکەینەوە ، لەبەر ئەوەی ئەو پاسانە بە دیاری بۆ هەولێر دەنێردرێن کە پێشووتر ئاماژەمان بە ژمارەیان کردووە ، کەواتە پێویست ناکات مۆڵەت بە کۆمپانیای کەرتی تایبەت بدەین بۆ جێبەجێکردنی ئەم پڕۆژەیە ، بەڵکوو بە هەماهەنگی لە نێوان وەزارەتی گواستنەوە و گەیاندن و پارێزگای هەولێر پڕۆژەکە جێبەجێ دەکرێت .\nئومێد محه‌مه‌د ساڵح – وته‌بێژی وه‌زاره‌تی گواستنه‌وه و گه‌یاندن .


هه‌ولێر؛ئەو كەسەی سێ ژنی برینداركرد و له‌لایه‌ن پۆلیسه‌وه ده‌ستگیركرا – تۆڕی میدیایی خەڵک\n2020/08/10 - 5:30 PM\nبەڕێوەبەرایەتی پۆلیسی پارێزگای هەولێر ڕایدەگەیەنێت، دوای ئەوەی لە شەقامی سەرەكی هەولێر- كەسنەزان لەناو ئۆتۆمبێلێكی جۆری نیسان ئاڵتیما تەقە لە سێ ژن كراوە و برینداربوون توانرا بە ماوەی 72 كاتژمێر تۆمەتبارەكە دەستگیر بكرێت .\nبەڕێوەبەرایەتی پۆلیسی پارێزگای هەولێر لە ڕاگەیەنراوێكدا، كەوێنەیەكی دەست (خەڵك) كەوتووە ڕایگەیاندووە، دوای ئاگاداركردنەوەیان لە ڕووداوێكی تەقەكردن لە شەقامی سەرەكیی هەولێر- كەسنەزان، بە سەرپەرشتی بەڕێوەبەری پۆلیسی هەولێر، تیمێكی لێكۆڵینەوە پێكهێنرا و دەستبەجێ گەیشتنە شوێنی رووداو.\nڕاشیگەیاندووە، دەركەوت كەوا تەقە لە سێ ژن كراوە لەناو ئۆتۆمبێلێكی جۆری (نیسان ئاڵتیما) و برینداربوون دوای لێكۆڵینەوەیەكی ورد، توانرا بە ماوەی (72 كاتژمێر) تەقەكەرەكە بە ناوی (ا.ا.ع) بدۆزرێتەوە و دەستگیر بكرێت.\nئاماژەبۆ ئەوەشكراوە، تۆمەتبارەكە بە ئۆتۆمبێلێكی جۆری (تۆیۆتا كرۆلا تەكسی) تاوانەكەی ئەنجام دابوو، تۆمەتباری ناوبراو دانی نا بە تاوانەكەیدا، بۆیە بەپێی ماددە(31/405) لە یاسای سزادان، بەند كرا و دەستیش بەسەر ئۆتۆمبێل و كڵاشینكۆفی تۆمەتبارەكەدا گیرا.


ماڵپەری فیردەوس | چی بکەم بۆ ئەوەی لە ڕیا ڕزگار ببم؟\nسەردێری پرسیار: چی بکەم بۆ ئەوەی لە ڕیا ڕزگار ببم؟\nبەرواری دانان :2020-10-05 کۆدی پرسیار:2207\nپرسیار: چی بکەم بۆ ئەوەی لە ڕیا ڕزگار ببم؟\nوەڵام: زانایان سەبارەت بە ڕزگاربوون لە ڕیا دەڵێن:\n١-دەبێت مرۆڤ هەست بە مراقبەی خوای گەورە بکات.\n٢-داوای یارمەتی لەخوا بکات بۆ ئەوەی ڕزگارت بکات لەم دەردە.\n٣-زانینی ئاثاری ڕیا و ئەحکامەکانی لە قیامەتدا، مرۆڤی ژیر خۆی خەریک ناکات بە شتێک سوودی نەبێت و ئەو کردەوەیە پووچ بێت.\n٤-عیبادەت بە نهێنی بکە و لای خەڵکیش باس مەکە.\nڕیا دەردێکە زۆربەی خەڵک تووشی بوون خوا پەنامان بدات، هەیە ڕێژەی زۆری لەلایە و هەیە کەمی لەلایە، بۆیە موسلمان دەبێت هەوڵ بدات جیهاد لەگەڵ نەفسی خۆی بکات.


زایینی: ٢١-٠٩-٢٠١٧ - هەتاوی: ١٣٩٦/٠٦/٣٠ - ٢٢:٤٩ تاران قه‌باره‌ی فۆنت:\nکوردستان میدیا: بە بەشداریی خەڵکێکی بەرچاو و ژمارەیەک لە میوانان کارنەڤاڵی پشتیوانی لە سەربەخۆیی کوردستان لە ناوەندی ٣ی کوردستان بە پەیمان نوێ کردنەوە لەگەڵ ڕێبازی شەهیدانی کوردستان، کۆتایی پێهات.\nهەواڵنێری ماڵپەڕی کوردستان میدیا لە شوێنی کۆبوونەوەکە ڕایگەیاند، کارنەڤاڵی پشتیوانی لە سەربەخۆیی کوردستان لە ناوەندی ٣ی کوردستان بە بەشداریی، ئەندامانی ڕێبەریی حیزبی دێموکراتی کوردستانی ئێران، کادر، پێشمەرگە، بنەماڵە، هونەرمەندانی ناوداری کوردستان، حیزب و لایەنە سیاسییەکانی کوردستان کۆتایی پێهات.\nئەو کارنەڤاڵە لە لایەن حیزبی دێموکراتی کوردستانی ئێرانەوە ڕێکخرا بوو.\nدەستپێکی ئەو کارنەڤاڵە بە سروودی نەتەوەیی "ئەی ڕقیب" و ڕاگرتنی خولەکێک بێدەنگی بۆ ڕێزگرتن گیانی پاکی شەهیدانی کورد وکوردستان دەستی پێکرد.\nپاشان مستەفا هیجری سکرتێری گشتیی حیزبی دێموکراتی کوردستانی ئێران چەند وتەیەکی پێشکەش کرد و پشتیوانیی حیزبی دێموکراتی لە سەربەخۆیی کوردستان دەربڕی.\nپاشان هونەرمەندی ناوداری کورد شوان پەروەر چەند وتەیەکی لە سەر سەربەخۆیی پێشکەش کرد.\nدواتر مامۆستا "بێبەش" چەند پارچە شێعری لەبارەی سەربەخۆیی کوردستان پێشکەش بە بەشداربوونی کارنەڤاڵەکە کرد.\nدواتر "کۆما سەرخوەبوون" گرووپی مووسیقی ڕۆژئاوای کوردستان بە سەرپەرەستیی هونەرمەند "ئەحمەد عەکاش" چەند پارچە مووزیکیان لەسەر ڕێفراندۆم پێشکەش کرد.\nخاتوو "گوڵباخ بەهرامی" لەم کارناڤاڵەدا پارچە شێعرێکی پێشکەش کرد.\nدواتر هونەرمەند "برادەر" چەند سروودێکی پێشکەش بە ئامادەبووان کرد.\nهەروەها منداڵانی ناوەندی نێرگز لەو کارنەڤاڵەدا گۆرانییەکیان لەژێر ناوی "بەری بەیانە" پێشکەش کرد.\nکارنەڤاڵەکە بە شایی و هەڵپەڕکێی گرووپی هەڵپەڕکێی "تیشک" سەر بە کۆمیسیۆنی پەروردەی حیزبی دێموکراتی کوردستانی ئیران کۆتایی پێهات.\nهەروەها چەندین حیزب و لایەنی سیاسی پەیامیان بۆ ئەم کارنەڤاڵە بەڕێ کردبوو کە بریتین له:\nـ لقی ١٦ی پارتی دێموکراتی کوردستان\nـ بەڕێوەبەرایەتی ئاسایشی بەحرەکە\n- بەڕێوەبەرایەتی ناحیەی بەحرەکه\nPDK – T\nبنەماڵەی شەهیدانی قەرەسەقەل و کۆساڵان\nپەیامی هێزی تایبەتی حیزبی دێموکراتی کوردستانی ئێران


چلانە نەسرەدین ھەورامی : ھەول دەدەم نەخۆشخانەێکی تایبەت بۆ ھێزەکانی پێشمەرگە بکرێتەوە\n2018-09-27 [03:55 AM]\nکاندیدی ژمارە ٢٩ی لیستی ١٨٣ پارتی دیموکراتی کوردستان باس لەو کارو پرۆژانە دەکات ئەگەر ھاتوو متمانەی خەلکی ھەرێمی کوردستانی بە دەست ھێنا کاردەکات نەخۆشخانەێکی تایبەت بۆ بریندارانی ھێزەکانی پێشمەرگە بکرێتەوە .\nچلانە نەسرەدین ھەورامی کاندیدی لیستی ١٨٣ی پارتی دیموکراتی کوردستان بە ئاژانسی ھەوالی زاگرۆسی رایگەیاند ئەگەر ھاتوو متمانەی خەلکی ھەرێمی کوردستانم بە دەست ھێنا کاری سەرەکیم رێکخستنی مووچەی ھێزەکانی پێشمەرگە دەبێت مووچەکانیان لەگەل پلە بەرزبوونەوە رێک بخرێت .\nلە بەشێکی تری قسەکانی دا چلانە ھەورامی رایگەیاند پێویستە نە خۆشخانەێکی تایبەت بە پێشمەرگە و خانەوادەی پێشمەرگە دروست بکرێت وە تیمێکی پسپۆر لەو نەخۆشخانەیە دەوام بکەن وە ئامێری پێشکەوتووی پزیشکی ئامادە بکرێت تاوەکو بە خێرا ترین کات پێشمەرگە بریندارەکان چارەسەر بکرێت .\nلە بارەی لیستی ١٨٣ی پارتی دیموکراتی کوردستان چلانە ھەورامی رایگەیاند داکۆکی کاری مافی خەلکی ھەرێمی کوردستان دەبین داوا لە خەلکی کوردستان دەکەم زۆر ترین دەنگ بدەن بە لیستی ١٨٣ تاوەکو زۆرترین خزمەت بکرێن .